
Babad Demak, De Bra (Dewabrata), 1914, #1295 


Katalog : Babad Dêmak, De Bra (Dewabrata), 1914, #1295 
Sambung : - 
Babad Dêmak 


Inggih punika pungkasaning agami Budha kagantos agami Mukhammad 


Kawiwitan saking cariyosipun Jaka ing Tarub 


--- [0] --- 


[Iklan] 

1. Sinom 


1. taruna dama kiratha | nging mêgsa ambêg kumasis | kapencut yun 
wignya nurat | nurun pustaka puniki | mung pamintamba mugi | mring pra 
maos ywa ginuyu | myang paringa aksama | rèh amba agung kumaki | 
salugune dèrèng wrin anggêring sastra || 


2. nanging mêgsa ngeka-eka | mèngêti tatkala wiwit | tinulis sêrat punika | 
ri Saptu Wage marêngi | wulan Sapar tanggal ping | tiga wlas ing jroning 
taun | Ehe tinêngran ôngka | sèwu wolung atus tuwin | kawan dasa 
sakawan ingkang lumagsa || 


3. ingkang jinêjêr ing kôndha | wau Sèh Molana Mahgrib | duk tinilaran 
Kunthara | saklangkung kewraning galih | awit wiku tatèki | nèng 
madyaning wana agung | tanpa rowang sajuga | sang tapa osiking galih | 
arsa marang ing desa Tarub samana || 


4. tandya wisata gal-inggal | sarwi bopong jabang bayi | tan kèri sangkuh 
tulupnya | sinigêg ingkang lumaris | nênggih gênti winarni | pawèstri ing 
dhusun Tarub | nêmbe tinilar pêjah | mring laki tanapi siwi | nyi warôndha 
kalangkung susah ing driya || 


5. tambuh raosing wardaya | saking gunging kang prihatin | kapungkur 
bukti myang nendra | tan liyan kaciptèng galih | 

mung lakinira tuwin | sutanya ingkang wus lampus | nuju turu kêkadhar | 
nyi rôndha sêmana ngimpi | pinanggihan mring lakine kang wus laya || 


6. pitutur kinèn narima | lawan pinaringan èsthi | alit kinèn nyurtènana | 
yèn wus gêng marakkên mukti | nyi rôndha nuli tangi | mriksa padhang 
kadya daru | tibèng pêrnah makaman | kuburing laki twin siwi | wus raina 
nyi rôndha marang makaman || 


7. sarawuhirèng kuburan | nyi rôndha tandya kapanggih | kalawan Sèh 
Maolana | nyi rôndha dèn pituturi | lan pinaringan bayi | kinèn ngaku 
putranipun | salire wus winartan | lan malih dipun paringi | sangkuh tulup 
sampun tinampèn nyi rôndha || 


8. wus têlas pangandikanya | wau ta Sang Maha Yêkti | tandya lon-alon 
wisata | apan arsa jajah bumi | nyi rêndha laju mulih | sapraptaning 
wismanipun | ngundang-undang brokohan | kulawangsane kèh prapti | 
ambrokohi putra mati mulih gêsang || 


9. tyang Tarub kathah kang prapta | tatuwi mring jabang bayi | sami lek- 
lekan samana | kathah parêpat kang prapti | mêncalima tanapi | asung 
pasumbang sêdarum | bayi mahyakkên bagya | nyi rêndha sugih tumuli | 

kang Kunthara sinusonan datan arsa || 


10. nusu swendanya[l] priyangga | ayêm datan mawi nangis | 
suprandene kuwat akas | pan wus karsaning Hyang Widhi | kunêng gênti 
winarni | Sri Narendra Majalangu | Sang Prabu Brawijaya | garwanira 
ingkang kalih | sami bobot babar praptaning sêmaya || 


11. amiyos kakung sadaya | kang mijil Dyah Dwarawati | kakung bagus 
warnanira | têngran Dyan Bondhan Surati | ginadhang madêg aji | gumanti 
mring rama prabu | kang miyos putri wandhan | Dyah Ratu Kumaya 
nênggih | inggih kakung nama Dyan Bondhan Kêjawan || 


12. kang ibu seda konduran | radyan binuwang wit bayi | pinaringkên juru 
sawah | kinèn ngaku putra yêkti | pacuh lan tiyang alit | tan kêna warta 
mring sunu | kunêng kang lagya babar | ya ta gênti kang winarni | Sunan 
Benang èngêt marang kang pêndhêman || 


13. sabat murite pinêpak | kinèn sikêp wadung kudhi | kangjêng sunan 
sigra budhal | sampun rawuh ing wanadri | waringin wus kêpanggih | 
sakèh wrêksa ron ngrêmbuyung | anuli binabatan | tinêgor ingkang 
waringin | gya kadhudhuk pêndhêman putra ing Tuban || 


14. pinêrnah ngambèn-ambenan | lir gana warnane putih | binêkta kondur 
mring Benang | 

ing marga datan winarni | padhukuhan wus prapti | kinutugan sêkul baru | 
eling Ki Jaka Tuban | pungun-pungun gya ngabêkti | sru rinangkul Ki Jaka 
mring kangjêng sunan || 


15. langkung sih Jêng Sunan Benang | dhumatêng putra ing Tubin | ingaku 
kadang taruna | pinanggihkên lan kang rayi | pinaringan kêkasih | Sèh 
Malaya wus misuwur | panggihe tan winarna | sampun atut palakrami | 
Seh Malaya dadi kadang Sunan Benang || 


16. kunêng ingkang pinêngantyan | nyi rêndha Tarub winarni | abrêngta 
momong kang putra | lamine datan winarni | wus agêng jabang bayi | 
misuwur Ki Jaka Tarub | warna bagus utama | balaba alus ing budi | Radèn 
Jaka sinuyutan lare kathah || 


17. Radèn Jaka ri sêmana | anêdhêng rumaja siwi | karêm asaba ing wana 
| pra lare lit-alit sami | kathah kang atut wuri | Ki Jaka arêmên nulup | 
wuluh ingkang kinarya | nulup kandhêla myang pêksi | sabên dina Ki Jaka 
marang ing wana || 


18. nyi rêndha susah kang manah | lamun kang putra tan kèksi | samana 
prapta kang putra | kang ibu ngrangkul sarya ngling | dhuh putraningsun 
kaki | sêka ngêndi sira kulup | sadina tan katingal | agawe sumlanging ati | 
ingkang putra umatur yèn saking 

wana || 


19. kang ibu malih ngandika | lah ta nyawa putra mami | aja sira lunga- 
lunga | mêngko kulup sun tuturi | yèn ing wana puniki | angkêre 
kalangkung-langkung | tan kêna ngambah janma | janma sato mara mati | 
sira anggèr bokmênawa kênèng beka || 


20. aywa gung saba mring wana | ora ana sun tingali | angur sira jêjaluka | 
sapatute sun turuti | tilarane sudarmi | apa ingkang sira jaluk | wong 
dhasar sarwa ana | nanging aja lunga gusti | ingkang putra umatur sarwi 
karuna || 


21. dhuh ibu nyuwun kawula | tulup mawi sangkuh mandi | ingkang sae 
tiningalan | kula arsa nulup pêksi | kang ibu wus andugi | mêngko birai 


putrèngsun | apan rinangkul nulya | kang putra dipun tuturi | inggih sarwi 
pinaring sangkuh tulupnya || 


22. nyi rêndha sarwi ngandika | wus diwasa sira kaki | sêdhênge nambut 
akrama | miliha putri yu luwih | kang maksih prawan sunthi | putraning 
lêlurah dhusun | miwah putraning dêmang | gung prapta ngunggah- 
unggahi | sabên dina anggèr marang jênêngira || 


23. kaki sira amiliha | êndi ingkang dadi apti | mêngko sun lamare nyawa | 
mupung ingsun maksih urip | ingsun kapengin ugi | anggèr momong anak 


[a...] 

[...nak] mantu | kang putra aturira | ing mangke dèrèng marêngi | lamun 
mulat pawèstri lir sami priya || 


24. nyi rôndha malih ngandika | anggèr apa sira apti | krama widadari 
swarga | dene manungsa tan arsi | Dyan Jaka matur malih | kadi botên lir 
puniku | ing mangke dèrèng arsa | taksih rêmên momong dhiri | ingkang 
ibu tan wignya malangi karsa || 


25. pan kongsi surup Ywang Arka | nyi rôndha dènnya nuturi | wau 
marang ingkang putra | kawarnaa sampun enjing | Ki Jaka kesah nuli | 
tulupanira tan kantun | wasiyating sang tapa | ingkang mawi sangkuh 
mandi | tanpa rowang Ki Jaka malêbèng wana || 


26. sarawuhing madyèng wana | myarsa pêksi anggung muni | apan nuli 
pinaranan | kang pêksi manggung ngendrani | angalih datan têbih | 
radyan nut saparanipun | kunêng gênti winarna | kawarna pra widadari | 
sami siram nèng tlaga madyaning wana || 


27. anuju dina Anggara | Kasih têngange kang wanci | ing sabên-sabên 
mangkana | yèn dina Anggara Kasih | têngange ingkang wanci | widadari 
sami adus | ana ing tlaga ika | catur kèhe widadari | tumrun anjog nèng 
têpining kang talaga || 


28. samya ngadêg pinggir tlaga | lukar samir lan kulambi | 

tanapi ingkang kasmêkan | sinèlèh gêgilang sami | sadaya kirap wèni | 
amung kari tapih pinjung | samya ngagêm patlêsan | sira Sang Dyah 
Nawangsasi | têlêsane sangkêlat ijo prasaja || 


29. Rêtna Mayangsêkar nyandhak | têlêsane sutra kuning | Sang Dyah 
Gagarmayang sigra | angagêm têlêsannèki | sutra brit nèm rêspati | Dèwi 
Surendra agupuh | angagêm têlêsannya | sutra biru nom mantêsi | tandya 
sarêng sami anggêbyur ing tirta || 


30. timbalan sami siratan | asuka-suka mawanti | datan mawi taha-taha | 
tan ana janma udani | tan nyana ora ngimpi | lamun ana wran kang wêruh 
| wêntis kengis katingal | prêmbayun tan dèn rawati | sang dyah catur 
samya tandhing payudara || 


31. Ki Jaka Tarub winarna | kang nulup pêksi ngendrani | sangsaya 
kalunta-lunta | kang pêksi amôncawarni | nênggih kelangan lari | Ki Jaka 
anuli ngrungu | swaraning widadarywa | Ki Jaka sigra marpêki | osiking 
tyas apa kang anèng têlaga || 


32. punapa jin pri prayangan | apa ta setan puniki | yèn manungsa yêkti 
mokal | sing kiraku widadari | sajêg durung udani | rêrupan èdi lir iku | Ki 
Jaka duk samana | mitênggêngên [mi...] 

[...tênggêngên] tan bisa ngling | ingkang siram dahat tan ana uninga || 


33. adangu kungkum ing toya | têlêsane krakêt wêntis | kadi datanpa 
têlêsan | wela-wela dèn tingali | anut lembaking warih | kapriksa 
sadayanipun | Ki Jaka jêngêr mulat | kadi pêjah jroning urip | ingkang 
siram nutug dènnya sêsiratan || 


34. Ki Jaka anuksmèng driya | kayaparan solah mami | adangu datan 
ngandika | mangkana osiking galih | arsa nyêlêr kulambi | sangkuh kang 
kinarya sampun | inguthik kang rasukan | kêna kang tumumpang nginggil 
| kalêrêsan rasukane Nawangwulan || 


35. Ki Jaka ririh undurnya | kang siram datan udani | Ki Jaka anuli mentar | 
pan sarwi nyangking kulambi | lampahnya praptèng panti | nanging tan 


ana kang wêruh | jujug lumbung sêmana | nyingitakên kang kulambi | 
sinèlèhkên tumpukan pari ngandhapnya || 


36. Ki Jaka malebeng wisma | angambil sinjang kulambi | tanapi lawan 
kêmbênnya | bêlah bantên sora sari | kinancing kancana di | apan sutra 
samiripun | nênggih cindhe puspita | Ki Jaka anuli bali | sinjangira 
binêntingkên tan kêtara || 


37. gya rawuh pinggir têlaga | alon gènira lumaris | rahadyan brangkang 
lampahnya | 

ngarah-arah ywa kongsi wrin | marang kang siram sami | amping- 
ampingan wrêgsa wus | jêngking pangintipira | wau ta kang widadari | 
dangu-dangu mambêt gandaning sujanma || 


38. nyandhak rasukan wus mêsat | mring kayangan widadari | kantun 
Sang Dyah Nawangwulan | tan bisa mibêr nututi | mring kancanira sami | 
wit nir kasêntikanipun | marga ilang klambinya | sang dyah putêg jroning 
galih | sabab pama pêksi ilang kang pênjawat || 


39. saklangkung susah ing driya | risang Rêtna Nawangsasi | maksih 
kungkum anèng toya | karuna sajroning galih | sang dyah osiking galih | 
kayaparan raganingsun | sapa ingkang tulunga | dhuh kapriye awak mami 
| ora wurung sun mati sajroning toya || 


40. dadya sang rêtna pratiknya | samangkana dènira ngling | sapa baya 
têtulunga | anutupi wirang mami | lamun janma pawèstri | yêkti sun aku 
sadulur | ngarcapada dêlahan | manjinga sudarawèdi | lamun priya sun 
aku sadulur tuwa || 


41. ing donya praptèng ngakerat | dadia kadang sayêkti | sok bisaa asung 
luwar | marang kawirangan mami | Ki Jaka duk miyarsi | pratignyanira 
sang ayu | kumênyut manahira | wusana dhèhèm aririh | sang rêtnayu 
[rêtna...] 

[...yu] kagyat kumêpyur tyasira || 


42. angrasa yèn kamanungsan | arsa kesah dèn aruhi | Rahadèn Jaka 
ngandika | lah dika putri ing pundi | dene kungkum ing warih | nèng tlaga 
têngah wana gung | sang rêtna saurira | kawula dede sujanmi | widadari 
tinilar mring kancaningwang || 


43. têtiga sami ngumbara | mantuk mring kayangannèki | Ki Jaka aris 
ngandika | de paduka widadari | tan wignya mring wiyati | sang rêtna 
malih umatur | mila kula tan bisa | pan ical rasukan mami | gih rinakut 
binêkta mring kancaningwang || 


44. tan ana kang nusulêna | sayêktine widadari | yèn ical rasukanira | tan 
sagêd mibêr wiyati | paduka janma pundi | tuwin sintên kang rum-arum | 
mangke paran sinêdya | Ki Jaka mangsuli aris | gih kawula atêngran 
Kidang Têlangkas || 


45. ing Tarub wisma kawula | kang darbe têlaga niki | lah balik ingsun 
têtanya | sapa aranira yayi | sang rêtna amangsuli | Nawangsasi nama 
ulun | dyan malih angandika | paran karsanira yayi | dene anèng têlaga 
têngahing wana || 


46. matur Rêtna Nawangwulan | têmbunge lir madugêndhis | yèn 
sambada lawan karsa | sampun atanggung sang pêkik | tulung wong 
kawlasasih | 

prajangji kêpanggih pungkur | Ki Jaka angandika | gampil wicara puniki | 
lamun wontên jangjine kula kaduga || 


47. sang rêtna aris aturnya | yèn dika tulung mring mami | manjinga dadi 
sudara | ing donya tumêkèng akir | Ki Jaka anauri | mung sêpele bae iku | 
sang dyah malih turira | lah inggih kadi punapi | Radyan Jaka arum wijiling 
wacana || 


48. lah yayi tutur kewala | ingsun iya andarbèni | sandhangan amung 
sapala | ingsun gawe beya rabi | sang rêtna matur malih | ngamungna 
manjing sadulur | Ki Jaka angandika | lamun tan marêngi yayi | ingsun 
mulih yayi sira akèria || 


49. kumêpyur tyasira sang dyah | dupyarsa tinilar mulih | matur inggih 
sinabarna | sae pinikir rumiyin | kang sami mrih basuki | pan sami 
mundhak lumungsur | dyan aris angandika | pathok bangkrung ingsun 
yayi | wau sang dyah manuksmèng sajroning driya || 


50. yèn ingsun tan nurutana | kayangapa wêkasaning | tan wurung mati 
nèng tlaga | tan ana ingkang ngulati | baya uwis pinasthi | mring bathara 
kang linuhung | ingsun krama manungsa | apêkik têmbunge manis | kang 
darbèni têlaga padusan ingwang || 


51. kewran ature sang rêtna | ing sêmu condhong [co...] 

[...ndhong] kang galih | andhêku aris turira | kawula lumiring kapti | Radèn 
Jaka nguculi | sinjang klambi kang kinandhut | sarta aris dêlingnya | lah 
ênya dandana yayi | pinaringkên sinjang klambi mring sang rêtna || 


52. tandya nampèni kang sinjang | sang dèwi sarwi angliring | lir pasopati 
gumêjras | asarêng paguting liring | suh rêmpu tyas sang pêkik | sang 
dyah tyasira kumênyut | gya ngagêm kang rasukan | asêlendhang 
rangkêp samir | kadya Ratih duk mukti anèng kaswargan || 


53. sigra kondur sakalihan | wirandhungan lampahnèki | ing marga datan 
winarna | samana wus praptèng panti | nyi rôndha sukèng galih | têka 
mangke putranipun | akrama widadarywa | anulya binojakrami | radyan 
lawan sang rêtna binayangkarywa || 


54. sawusing surup Ywang Arka | gumanti padhanging sasi | Ki Jaka 
ngimur ing garwa | têmbunge lir madugêndhis | Sang Rêtna Nawangsasi | 
kèndêl anèng jinêmsantun | karasa manahira | dene pisah yayah bibi | 
Radyan Jaka mangkana arum dêlingnya || 


55. ywang dewataning kusuma | kang sawang pêputran gadhing | 
pathining jumêrut mirah | pinuja dadya maskwari | ratuning pra apsari | 
jimate pun kakang sèstu | yayi tolèhên [tolèhê...] 

[...n] ingwang | sampun gagas yayah bibi | mung ketanga dasihe Kidang 
Têlangkas || 


56. sang dyah mèsêm èsmu duka | kadya thathit garit ati | ingaras 
atangkis asta | mengo apan sarwi jiwit | radyan wus praptèng rêsmi | 
datan winarna kang lulut | tangèh lamun rinêngga | mrih gancanging 
ingkang kawi | ing alama-lama garbini sang rêtna || 


57. yèn garbini widadarywa | sayêkti beda lan janmi | unggyannya garbini 
sang dyah | milang kêdhèp ingkang sasi | sakêdhepan sêsasi | 
samangkana sampun sêpuh | sêdhêng praptèng samaya | antarane 
sangang sasi | nuli babar kang putra miyos wanodya || 


58. cahyane mancur gumilang | lir wulan purnamasidhi | langkung sihira 
kang rama | putra pinaringan nami | Dyah Rêtna Anawangsih | ibu rama 
sih kêlangkung | lamine tan kawarna | Ki Jaka amomong siwi | ingkang 
putra tansah wahanèng êmbanan || 


59. yuswane Rara Kasihan | nênggih lagya têlung sasi | dipun êmban 
ingkang rama | marêngi nangis kapati | sinusulakên nuli | mring kang ibu 
sang rêtna yu | sang rêtna lagya adang | tan wontên rowangnya malih | 
kêtanggungan kang putra nuju bobotan || 


60. sang sukèksi aturira | marang kang raka sang pêkik | 

andika têngga dangdangan | nanging sampun salah kardi | sun nyêluk 
para nyai | mring kali dangu tan mantuk | sang rêtna tindakira | mring 
narmada ngêmban siwi | ngumbah popok sarwi ngundang kang pawongan 


61. dilalah karsanirèng Ywang | kang raka dènnya nunggoni | 
dangdanganira punika | dumadakan dèn ungkabi | liningkap kêkêpnèki | 
dangdangan kapriksa suwung | tan ana isinira | mung wontên pari sawuli | 
radyan kagyat winangsulkên kêkêpira || 


62. kunêng kang têngga dangdangan | kawarnaa sang lir Ratih | sira Sang 
Dyah Nawangwulan | botên sakeca ing galih | sadangune nèng kali | ing 
sajroning tyas kumêpyur | sang rêtna osiking tyas | iki ngomah salah kardi 
| Nawangwulan sampun kondur praptèng wisma || 

63. sampun kèndêl ingkang putra | gya sinungkên marang laki | ki agêng 
nampi kang putra | ingêmban dèn arih-arih | binêkta mring pêndhapi | 
kawarnaa sang rêtna yu | dangu gènira adang | wus têlas dènnya 
ngratêngi | gya tinumplak dangdangane maksih wêtah || 


64. gènnya adang kamanungsan | kang pari sawuli maksih | sang dyah 
jêntung[2] sajroning tyas | nuli têtanya mring laki | dhuh kangmas salah 
kapti | ki agêng mangsuli wuwus | lah 

yayi ingsun ora | sang rêtna ngling èsmu runtik | wus dilalah tan gugu ujar 
wanodya || 


65. lah mangke dika karyaa | lêsung kangge nutu pari | jêr punika karsa 
dika | nglirwakkên ujaring èstri | nglampahi nutu pari | sang dèwi 
langkung kaswayun | wus lami pari têlas | sangsaya susah kang galih | 
mung kang raka tinutuh jroning wardaya || 


66. lamine datan winarna | gènnya adang cara janmi | sakalangkung 
borosira | labête susah kang galih | ênting kang bêras pari | dumugi 
pusêring lumbung | tumpukan pari têlas | rasukan nuli kapanggih | gya 
ingagêm rasukan ôntrakusuma || 


67. langkung ngungun sang kusuma | lir winungu ingkang runtik | tan 
èngêt marang kang putra | kang ketang cidraning laki | tan gugu ujar èstri 
| katitik ing dhusthanipun | mukir nyêlêr rasukan | mila sang dyah 
langkung runtik | mit ing laki sarwi ngaras ingkang putra || 


68. ramakne bèng akaria | kang bisa amomong siwi | mangke kula 
lilanana | jêr dika sampun pinasthi | kramantuk widadari | ora cara 
mulanipun | arêmên karya wirang | sagung basa dipun tampik | wus 
pinasthi andika pisah lan kula || 


69. kang raka alon ngandika | apuranên ingsun [ing...] 


sas F10 s 

[...sun] yayi | elinga mring putranira | sira tilar priye mami | tan bisa 
momong siwi | kang garwa cinandhak luput | sang dyah mêsat ngambara | 
ingkang raka kari nangis | kawlasarsa sêsambat kadi wanodya || 


70. dhuh-dhuh anggèr mirah ingwang | kaya apa polah mami | wong 
lanang arowang bocah | ora bisa dèn tangisi | sapa ingkang nusoni | bayi 
lagya pitung santun | gawanên putranira | dimèn dawa ingkang urip | yèn 
wus agêng ingsun gênti kang momonga || 


71. mojar Dèwi Nawangwulan | lamun nangis ingkang siwi | gawekena 
pêpagungan[3] | dipun unggahêna nuli | ngobonga mênyan putih | lawan 
mêrang kêtan wulung | kutugêna nèng ngandhap | amasthi ingsun 
dhatêngi | sang rêtnayu sampun botên katingalan || 


72. kondur marang ing kayangan | kapanggih gung widadari | sang rêtna 
nuli tinulak | tan kêna wor widadari | dene sampun sêsiwi | lawan janma 
wadhakipun | dadya ananggung aras | merang yèn wangsula malih | 
mandhêg têngah sang rêtna mijil kang waspa || 


2. Mijil 


1. tan winarna wau kang tilar sih | nênggih sang lir sinom | Nawangsasi 
kang tilar putrane | dipun êmong kang rama pribadi | langkung kawlasasih 
| Ki 


D Aan 


Agêng ing Tarub || 


2. sangêt dènnya sungkawa kang galih | dene putra wadon | maksih rare 
tinilar ibune | mring kayanganira widadari | mila gung prihatin | datan 
wignya nusul || 


3. nanging ana ecane sathithik | ki agêng ing batos | duk murcane kang 
garwa wêlinge | lamun nangis kang putra puniki | dèn unggahna nuli | 
nèng panggunganipun || 


4. kyai agêng sêmana wus kardi | pêpanggungan agrong | sabên-sabên 
anangis putrane | ingunggahkên mring panggungannèki | kutug mênyan 
amrik | kumêlun mring luhur || 

5. trus ngawiyat kang gênda dupa mrik | sêmana sang sinom | lamun 
mambêt inggih ing gandane | gya tumurun mring panggungannèki | 
nusoni kang siwi | yèn wus tuwuk wangsul || 


6. yèn wus mênêng putra dènnya nangis | ki agêng agupoh | ingkang 
putra ingambil ge-age | ingudhunkên sing panggungannèki | langkung 
sukèng galih | Ki Agêng ing Tarub || 


7. duk samana wau ta sang putri | wus tan winiraos | sampun agêng ing 
Tarub putrane | ingkang rama saklangkung dènnya sih | dene putra putri | 
tinilar mring ibu || 


8. warnanira lan ibu tan kalih | tuhu ayu kaot | lindri-lindri 


meee 


liyêp pasêmone | cahya sawang purnamaning sasi | langkung yu linuwih | 
dadi panjang kidung || 


9. yèn cinôndra warna sang sukèksi | kalanturing criyos | yayah golèk 
kancana rarase | sajagad rat tan ana kang sami | ngupaya sawarsi | 
tangèh lamun pangguh || 


10. dêdêg sêdhêng pidêgsa mantêsi | pamulu yèn tinon | lir kancana 
sinangling isthane | maya-maya sumunar blêrêngi | têmpur lan mancuring 
| ujwala ngênguwung || 


11. rema mêmak ngendrawila wilis | kang sinom angrompyo | ngudhup 
turi dyah athi-athine | larapannya anyela cêndhani | imba jait kadi | 
sapisan kang tèngsu || 


12. netra liyêp balut èsmu lindri | tuhu yèn kinaot | idêpira manêngèng 
wiyate | grana rungih lungit milangêni | tanpa gantèn nanging | wus brit 
lathinipun || 


13. yèn ngandika grathul èsmu manis | duk kengis kang waos | karya 
tratap pra mulat gêbyare | pangarasan andurèn sajiring | alus mêmêt 
ramping | uwang nyangkal putung || 


14 


14. lunging gadhung èstu lamun mirip | lungaya sang sinom | naraju mas 
karo midhangane | lir gandhewa pinênthang astèki | driji mucuking ri | 
akarya wulangun || 


sês DN me 


15. jaja wijang linut bayu wilis | maya-maya tinon | wonga-wonga 
gumêbyar sorote | kang prêmbayun mungale watawis | yayah cêngkir 
gadhing | babar awor santun || 


16. madyanira mêngkik amantêsi | yèn tindak sang sinom | gadrug- 
gadrug gêndrèh kaduk sarèh | gêtêr goyang prêmbayunnya kalih | 
wêntisnya duk kengis | tumlorong wèh gandrung || 


17. sang dyah rara sinigêg kang kawi | tan têlas kacriyos | yèn pinanjang 
tan cêkap papane | anêlaskên karêtas lan mangsi | theyol ingkang nulis | 
candrane tan rampung || 


18. kurang côndra apan langkung warni | wau ta sang sinom | gya 
pinunggêl sinigêg kandhane | kunêng gênti wau kang winarni | kyai juru 
sabin | larase lir madu || 


3. Dhandhanggula 


1. kawarnaa kyai juru sabin | ingkang gadhuh sang raja pinutra | 
kêlangkung asih mulane | marang sang rajasunu | kadi putra dènnya 
yayogi | tuwin ingkang wanodya | sihira kalangkung | dhumatêng sang 
rajaputra | juru sawah ngandika marang kang rabi | mangkana dêlingira || 


2. ingsun arsa ngaturake pari | yèn uninga putranira radyan | sira wus 
wêruh adate | iya asring kêlayu | kêdah milu marang nêgari | pan [pa...] 


sai DNA sma 


[...n] ora kêna pisah | Ki Jaka lan ingsun | mupung lagi lunga dolan | 
tungkulêna anuli ki juru sabin | dandan arsa umangkat || 

3. putra wayah sadaya kinêrig | sami kinèn mikul pantunira | sakèhe 
tiyang têtanèn | sêmana mangkat sampun | sarowange ki juru sabin | 
warnanên rajaputra | sêmana duk rawuh | sangking dolan tanya bapa | 
anauri nyai juru sêmu ajrih | anggèr sudarmanira || 


4. mring nêgara ngaturake pari | ora lawas mêngko nuli prapta | rajaputra 
sru sabdane | biyung sun arsa nusul | mring si bapa marang nêgari | 
angling nyi juru sawah | anglèr[4] aja nusul | tan ana rowangmu nyawa | 
yêkti adoh nêgara ing Jamapait[5] | samar ana ing marga || 


5. rajaputra lumajar pribadi | datan ana wau rowangira | sinêru nênggih 
lampahe | ing marga tan winuwus | rajaputra praptèng nêgari | anjujug 
pagêlaran | tan ana kang wêruh | dyan putra lendhotan pundhak | sami 
kagèt sarowange juru sabin | yèn ingkang putra prapta || 


6. atêtanya kyai juru sabin | adhuh nyawa sapa rowangira | cang[6] 
rajaputra saure | mlaku pribadi ingsun | ingsun [ing...] 


ss 215 s 


[...sun] arsa marang sitinggil | anabuh gangsaningwang | Sêkar Dlima iku | 
lawan Kyai Kêboganggang | iya iku kagungan ingsun pribadi | kagèt ki juru 
sawah || 


7. têbah jaja ki juru sarya ngling | adhuh kaki dadi apa sira | pêsthi kêna 
wasesane | mring kangjêng sang aprabu | sarayatku tan ana kari | Ki Jaka 
ginendholan | andhupak anyikut | ki juru tiba kalumah | rajaputra alajêng 
marang sitinggil | cinêgat ingkang jaga || 


8. kathah wadya lawan para mantri | ingkang jaga pêpakan sadaya | 
ananging mêksa rahadèn | anulya dènnya lungguh | rajaputra nèng 
bangsal apit | panggenaning gamêlan | anuli tinabuh | kang gôngsa Sêkar 
Delima | lawan malih Ki Kêboganggang tinitir | swara karêngèng wiyat || 


9. kapiyarsa mring sagung kang kêmit | sami kagèt sigra pinariksa | sang 
rajaputra tinakèn | lah apa sababipun | dene têka akumawani | 
mathengkrang lungguh bangsal | kang sarta anabuh | ing gôngsa Sêkar 
Dalima | mêngko sira sun unjukke sri bupati | ora wurung tinigas || 


10. lungayanta dyan mangsuli sarwi | gumyalatah payo unjukêna | yèn 
sira durung wruh mring ngong | sun lare saking dhusun | putranira [pu...] 

saa 216 = 


[...tranira] ki juru sabin | Bondhan Kajawan ingwang | samana wus konjuk | 
sri narendra ngungun myarsa | mring ature pra mantri kang sami kêmit | 
wasana lon ngandika || 


11. lah undangên naking juru sabin | kang sinabdan sandika wus mentar | 
sampun panggih lan rahadèn | dhawuhkên sabdèng prabu | rajaputra tan 
swalèng kapti | wus kerit lampahira | malbèng jro kadhatun | miwah kyai 
juru sawah | sampun prapta ing ngabyantarèng narpati | muka konjêm ing 
kisma || 


12. lênggah jajar lawan juru sabin | kang ningali samya kagawokan | 
kêdhèp tismak pandulune | pangunadikèng kalbu | bocah iki pangira mami 
| maksih trahing kusuma | pratôndha umancur | sumunu wênês kang 
cahya | nora wiwang dadi putraning narpati | tan môntra rare desa || 


13. sri narendra dupi amriksani | mring Ki Jaka alon angandika | 
dhumatêng juru sawahe | hèh juru sawah iku | apa baya putranta yêkti | ki 
juru matur nêmbah | dhuh dewaning mulku | yêkti punika sutamba | sri 
narendra sigra dènnya mundhuny[7] carmin | kapriksa warnanira || 


14. nèng jro kaca pan sampun sinami | lawan Radyan Jaka datan siwah | 
wawijanganing citrane | 


sa BAT sin 


mangkana ngandika rum | juru sawah sun paring uning | ing mêngko 
karsaniwang[8] | putranira iku | titipna mring Tarub mangkya | 
karsaningsun nêtêpi jangkaning bumi | sira dhewe mlakua || 


15. wit ing Tarub waspada ing gaip | wus tan kilap ubênging bawana | 
benjang putranira radèn | saturun-turunipun | wignya nêrahakên narpati | 
Tarub kang dadi marga | ing samêngko pan wus | pêputra juga wanodya | 
kang supadya dadia kang jatukrami | lan putranta Ki Jaka || 


16. lah ta uwis mangkata tumuli | sri narendra aparing pusaka | curiga 
dhatêng rahadèn | tuwin wrastra[9] brana gung | radèn lawan ki juru sabin 

| tur sêmbah amit mentar | wus budhal sêdarum | sarowange juru sawah | 
amung radyan kêlawan ki juru sabin | têrus mring Tarub sigra || 


17. pan ingiring prêpatira kalih | sampun lêpas gènira wisata | duk prapta 
wana pringgane | na janma ngadhang dlanggung | janma catur 
pakaryannèki | ambegal wong lumampah | samana duk dulu | marang 
radyan sarowangnya | kang durjana sigra dènira marpêki | sarwi asru 
manabda || 


18. lah mandhêga kang sami lumaris | yèn aparêng sun jaluk sangunta | 
payo ulungna dèn age | yèn tan antuk [antu...] 


s 218 == 


[...k] sun rêbut | radèn sugal dènnya nauri | lah sira sumingkira | ingsun 
arsa langkung | ywa sira gêndhak sikara | kang durjana datan amangsuli 
nanging | majêng ngangkat pênthungnya || 


19. tinêrajang sira radyan mantri | ingêbut pat sarwi pinênthungan | radèn 
panggah tanpa tamèng | ki juru sawah dulu | mitênggêngên sarowangnèki 
| radyan narik curiga | kaprajaya sampun | kang durjana kapat pisan | 
samya lalis cinuriga mring dyan mantri | nanging radèn dhuwungnya || 


20. pugut pucuk dyan ngungun ing galih | kang wusana angli[10] ipat-ipat 
| ing satêrah turun ingong | ywa ana nganggo dhuwung | ingkang kaya 
agêm sun iki | kêris wak-awak waja | dyan panggih ki juru | sawah gya laju 
lampahnya | gêgancangan samana pan sampun prapti | dhukuh ing Tarub 
mangkya || 


21. sampun tundhuk lawan sang maharsi | kyai juru sawah sêsalaman | 
sampun atata lungguhe | Dyan Jaka ngraup suku | angabêkti mring sang 
maharsi | wusnya bagya-binagya | kang sugata mêtu | unjukan tanapi 
gantyan | sawusira nginum wedang mucang sami | matur ki juru sawah || 


22. mring sang tapa dhawuhkên sabda ji | kyagêng manggut wus tampi 
sadaya | dhatêng karsaning sang rajèng | 


s: DANG 

gya nimbali kang sunu | sira Sang Dyah Rêtna Nawangsih | kinèn asaos 
dhahar | pan lumadi sampun | sêgsana wus samya dhahar | dyan linorod 
wusnya ngaso sawatawis | amit ki juru sawah || 


23. wus rinilan ki juru lumaris | tan winarna wau lampahira | kawarnaa sira 
radèn | kang kèri anèng Tarub | maksih lênggah ngarsa sang yogi | wau 
sang rajaputra | alênggah tumungkul | sang pandhita angandika | kaki 
Jaka dipun kêrasan nèng ngriki | dhêdhukuh madyèng wana || 


24. rèhning mêngko dadya putra mami | iku kaki kadangmu wanodya | 
juga tinilar ibune | langkung kawêlasayun | sun namani Rêtna Nawangsih | 
sira kadange priya | kang putra inguwuh | rara sira marenea | lah ta iki 
kakangira lagi prapti | têka saking ngumbara || 


25. amituhu Ni Rara Nawangsih | sawêlinge nênggih ingkang rama | sang 
rêtna nurut kemawon | bawane maksih timur | dèrèng darbe dugi prayogi 
| durung wruh subasita | sang kusuma ayu | ngajêngkên diwasa sandhang 
| bangun turut Ni Rara Rêtna Nawangsih | sawulanging kang raka || 


26. sang kusuma kêlangkung dènnya sih | mring kang raka sang raja 
pinutra | anênggih kakang basane | lir tunggil yayah ibu | 


san BIO Si 


panyanane kadang sayêkti | milane datan taha | kusumaning ayu | tan 
darbe rasa-rumêngsa | dhasar maksih timur pinaring wawêling | yèn iku 
kadangira || 


27. kyai agêng angandika malih | sira anggèr sun êlih aranta | ing 
samêngko karsaningong | lamun sira sarujuk | kang supaya amrih basuki | 
ywa nganggo ranta lama | lamun sira rêmbug | ing mêngko sun paring 
nama | Lêmbu Pêtêng ngèmpêr têdhak Majapait | radèn datan lênggana || 


28. tan kawarna ing alami-lami | sira radyan pan sampun kêrasan | ki 
agêng kêlangkung sihe | marang sang rajasunu | kadi putra dènnya 
yayogi | datan ataha-taha | Ki Agêng ing Tarub | dènira angaku putra | 
Radèn Jaka sakalangkung wêdi asih | tansah dinama-dama || 


29. dhasar tapa tingalira sidik | sampun wikan ingêring bawana | yèn 
radèn nurunkên rajèng | asmanira lêstantun | saosike wus angsal gaip | 

luwih kotamanira | ya ta sang awiku | ri sêmana rajaputra | datan pêgat 
winulang marang sang yogi | ing wêkasaning gêsang || 


30. rajaputra sêmana winarni | dina-dina anèng ing pagagan | anênandur 
pakaryane | akathah warninipun | ing pagagan dinulu 


sen DOH ms 


asri | kinirim lamun dhahar | yèn mulih wus surup | ri sêdhêng rêmên 
têtêgal | sapakone ing guru dipun lakoni | sabên ari mangkana || 


31. kawarnaa Ni Rêtna Nawangsih | wayahira wus nêdhêng diwasa | patut 
saparipolahe | sangsaya wimbuh ayu | lan kang ibu datan kêkalih | lir satu 
lan rimbagan | cahyane umancur | sawêg turun ping sapisan | Dyah 
Nawangsih ingkang ibu widadari | ingkang rama manungsa || 


32. Dyah Nawangsih tuhu ayu luwih | warnanira lir gambar wangunan | 
pilih tumandhing warnane | yèn cinôndra sang ayu | luwih warna kurang 
kêkawi | tan ana winaonan | ratuning wong ayu | mila radèn gung 
kasmaran | rina wêngi tan liya kaciptèng galih | mung ari sang lir rêtna || 


33. panuwunnya pinanggihna nuli | lawan rayi Dyah Rêtna Kasihan | tan 
kêlar nandhang brangtane | lamine tan winuwus | Lêmbu Pêtêng anahên 
brangti | manggung anèng pagagan | kang manah mangun kung | sontên 
mantuk enjing kesah | linalipur brangtane pinurih mari | malah saya 
kasmaran || 


4. Asmaradana 


1. sangking sangêting gêng brangti | kalimput dhahar myang nendra | 
malah sipêng ing pagagèn | ing dalu praptèng raina | aminggu datan 
ngucap | kalangkung [kalang...] 


sai BD wsi 


[...kung] susahing kalbu | mung kang rayi katingalan || 

2. punakawane sawiji | busuk tan bêtah ngêlapa | nuli pamit mring gustine 
| arsa mulih marang wisma | panggih kusuma rara | gusti kula nyuwun 
sêkul | sêdalu tan sagêd nendra || 


3. myang gusti tan sagêd guling | sêdalu têngga pagagan | kang padharan 
sangêt luwe | ya ta ki agêng duk myarsa | ature kang parêpat | angandika 
marang sunu | nini sira angirima || 


4. kakangira ora mulih | sawêngi tunggu pêgagan | sayêkti pêrih atine | 
sira dhewe angirima | marang ing kakangira | kang wêruh mring kadang 
sêpuh | iku gêntining sudarma || 


5. sang rêtna gya gagorèngi | ginêlak gènira adang | wus sumêkta kesah 
age | arsa ngirim mring pêgagan | ingiring kang pawongan | sêkawan wau 
kang tumut | gawa sumbul lawan dhulang || 


6. kang sawiji gawa kêndhi | malih dhulang dhêdhaharan | datan winarna 
lampahe | sampun prapta ing pagagan | kêpanggih ingkang raka | 
pinanggihan anèng gubug | sang dyah aris aturira || 


7. kakang alungguha dhihin | yèn luwe sira dhahara | mêngko 
tumandanga manèh | Ki Jaka anuli lênggah | sumandhing Ni Kasihan | 
sarwi nyêpêng astanipun | kinipatkên mring sang 


=s 223 s 


rêtna || 


8. sang dyah angling esma[11] runtik | la dene agurayahan | nora prasaja 
lungguhe | Ki Jaka aris ngandika | apuranên riningwang | ingsun arsa 
nyandhak kêlut | kaliru mring aastanira ||[12] 


9. yayi aja sira runtik | nadyan ingsun anyêkêla | mring tanganing kadang 
anèm | kadang tuwa wus winênang | sun gêntining sudarma | wênang 
gendhong ngindhit ingsun | mênawa sira amular || 


10. aja duka sira yayi | tulusa asih mring kadang | bênêr sira ngirim mring 
ngong | aluwe wêtêng manira | sêdalu akaripan | anèng gubug tantuk turu 
| asrêp akèh lêmut môngsa || 

11. sang rêtna wêlas ing galih | nuli mêdalkên kiriman | dhahar gya 
linadèkake | lêlawuhira tinata | tandya wijik Ki Jaka | angandika sang 
abagus | payo yayi barêng dhahar || 


12. nuruti Rêtna Nawangsih | nuli wijik milu dhahar | anglêgani mring 
kadange | nanging radèn tansah ngangkah | nuruti brangtanira | dènnya 
dhahar dèn dêdangu | ngêpêl sêga palêrêtan || 


13. api kasêrêtên bukti | kêpêl tinutulkên sang dyah | kêna kang kiwa 
pipine | sang dyah kagèt wisan dhahar | radyan dhahar kêpêlan | sarwi 
asuka gumuyu | mari sêrêt gon sun dhahar || 


14. sang dyah sangêt [sa...] 


saa BD mes 


[...ngêt] dènnya runtik | merang mriksani mring radyan | saya bènèh 
graitane | basane sira kakang mas | jarene kadang tuwa | dene nutul 
pipiningsun | kaya wong mêndêm polahnya || 


15. pantês dudu kadang yêkti | dene nutul pipiningwang | lir nutul pipi 
bojone | ujare angaku kadang | têka solah nyalunthang | sun tuturkên 
ramaningsun | yêkti cabut gulunira || 


16. sang dyah kawêntar kang runtik | Ki Jaka awas duk mirsa | yèn rayi 
runtik galihe | arsa rinangkul sang rêtna | sang dyah ngendrani mêdal | 
saking gubug gya lumayu | laju mulih tilar rowang || 


17. pawongan kalih nututi | milu mulih gustinira | Ki Jaka gêtun manahe | 
kuwanguran ing sang rêtna | kaduwung solahira | tan wurung sang rêtna 
wadul | iya marang ingkang rama || 


18. Ki Jaka tan arsa mulih | merang marang sang kusuma | pawongan gya 
kinèn mulèh | kang dhahar sami katilar | kunêng gênti kawarna | wau ta 
sang rêtnaning rum | prapta ngarsaning kang rama || 

19. umatur wadul anangis | aturira pêgat-pêgat | mêksa ginugu ramane | 
kang purwa praptèng wusana | ature sang kusuma | ki agêng ngandika 
arum | nini aja rudah ing tyas || 


--- [0] --- 


[Grafik] 


Widadari sami siram ing sêndhang, kadhatêngan Jaka Tarub lajêng sami 
mabur, Dèwi Nawangwulan kantun. 


--- [0] --- 


aan DDI sa 


20. anuruta ujar bêcik | wruhanira nini sira | Ki Jaka ika yêktine | dudu 
kadangira lanang | iku putraning nata | Sri Narendra Majalangu | 
angèngèri marang sira || 


21. patut bae lamun wani | anggêgonjak marang sira | jêr wus lawas 
anèng kene | ngêntèni biraènira | ing mêngko nini sira | wus diwasa 
putraningsun | sêdhênge sira kramaa || 


22. wus pinasthi sira nini | kramantuk pacanganira | Lêmbu Pêtêng putra 
rajèng | pira-pira nini sira | anaking dhudha papa | kinarsan putraning ratu 
| sasat sira krama dewa || 


23. sang rêtna minggu tan angling | osiking manah mangkana | 
kadimèkne si wong kae | sêmbrana angarah prana | wong uwis olih 
prentah | katujune cangkêm ingsun | ora clathu nyanyah-nyunyah || 


24. kang rama waskithèng galih | duk umyat marang kang putra | kaduga 
parêng sêmune | tumungkul anggarit kisma | ing jro tyas anggraita | sarwi 
nguthik jêmpol suku | pratôndha purun akrama || 

25. kunêng kang tinari krami | kawarnaa rajaputra | tinimbalan mring 
ramane | sampun prapta munggèng ngarsa | kyagêng aris ngandika | 
Lêmbu Pêtêng putraningsun | ingsun titip arinira || 


26. aja kapara 


ses WG ro 


ing têbih | arinira Ni Kasihan | prayoga karyanên bojo | ananging dèn 
sabar sira | akrama maksih bocah | aceguk bodho balilu | Ki Jaka nuwun 
turira || 


27. kalangkung kawula pundhi | amba pinaringan jimat | musthika rêtna 
kinaot | dadosa jimating gêsang | donya praptèng akerat | sang tapa suka 
ing kalbu | myarsa aturing Dyan Jaka || 


28. ki agêng nuli nimbali | marang kulawangsanira | sami kinèn asêsaos | 
pasang tratag têtuwuhan | lawan kinèn mêmajang | sampun tumandang 
sêdarum | sumêkta kang pêpajangan || 


29. saksana midadarèni | kumêndhung kang pêpajangan | kadya 
kaswargan yèn tinon | kumutug kukusing dupa | winor kukusing mêrang | 
ngambar gandanira arum | kinarya ngundang kang garwa || 


30. Sang Kusuma Nawangsasi | datan dangu nuli prapta | manggihi 
marang putrane | Kusuma Rara Kasihan | pan sampun pinaesan | 
pinênganggyan adiluhung | busana saking kahyangan || 


31. gandanira amrik minging | sang dyah wuwuh ayunira | yayah murca 
sapandulon | eram kang sami tumingal | marang Rara Kasihan | dene tan 
ana kang wêruh | unggyannya salin busana || 


32. sawusnya dipun salini | 


s BD kaa 


Kusuma Rara Kasihan | pinasrahkên mring ramane | matur Dèwi 
Nawangwulan | ramakne bèng mrenea | lah punika sumbang ingsun | 
kang wus kangge putranira || 

33. andika panggihna nuli | ingsun yun wruh mantuningwang | yèn wus 
panggih ingsun mulèh | kyai agêng angandika | sun andhêg sira mirah | 
padha momong anak mantu | sun anti-anti sihira || 


34. matur Sang Dyah Nawangsasi | inggih kawula tan kêna | atunggal lan 
manungsane | luhung kalamun manungsa | kêna tunggal lan ingwang | ki 
agêng mangsuli wuwus | ingsun mirah milu sira || 


35. kang rayi mangsuli malih | inggih benjang kula bêkta | yèn sampun 
momong wayahe | buh-êmbuh ingkang rinasan | lah pundi 
mantuningwang | kawarnaa sang abagus | sêmana wus binusanan || 


36. amangangge sarwa luwih | busana rajakaputran | tuhu bagus sira 
radèn | karêngga dening busana | cahya sawang purnama | mancur 
awênês sumunu | yayah murca kinêdhèpna || 


37. lir hyang asmara manjanmi | singa dulu lênglêng brôngta | wus 
pinaripurna radèn | gya kairing marang tratag | tandya pangantèn kênya | 
sang dyah pinêthukkên gupuh | binayangkare kalihnya || 


38. wus pagut ing ngajêng kori | pangantèn [pangantè...] 


sa DO ar 


[...n] kênya lan priya | samya balangan gantale | ping tri gya pangantèn 
priya | sinuci kang sampeyan | mring pangantèn kênya sampun | gya 
pinondhong sang lir rêtna || 


39. wus binêkta lênggah mungging | ngajêng pasarean têngah | rêspati 
lèmèk babute | sinuji isinya sêkar | andhèr pra kulawêngsa | tarap lênggah 
munggèng ngayun | gya mijil kang bojakrama || 


40. jawi lêbêt wus wêradin | nutug dènnya sami boga | wus linorot 
ambêngane | pangantèn asarêng dhahar | akêmbul priya kênya | lir adat 
kang wus kalaku | pangantèning bêngsa Jawa || 

41. jajar lungguh pangantèn dwi | lir Ratih lan Kamajaya | ingkang mulat 
brêngta kabèh | bangun turut Dyah Kasihan | tan sawala ing karsa | mila 
tan taha sang ayu | wit wawuh dhingin dhasarnya || 


42. sawusnya rampung pakardi | wau ta Dyah Nawangwulan | mring 
kyagêng atur pamite | samana sampun umêsat | kondur marang 
kahyangan | ki agêng brôngta jro kalbu | angiwa marang ing sanggar || 


43. anênuwun mring Hyang Widhi | tulusa kang putra kênya | ywa kêna 
sambekalane | unggyannya apalakrama | winongwonga mring Suksma | 
inggala pêputra jalu | kang kinaot ing sasama || 


44. Rêtna 


s229 s= 


Kasihan abrangti | mriksa sêmuning kang rama | kasmaran marang ibune 
| mèndêl anèng jinêm sêkar | sang rêtna tan ngandika | kang raka tansah 
angimur | arum wijiling wacana || 


45. yèn sêkara dhuh maskwari | puspa dewadaru swarga | kang uwit 
kancana gligèn | patra suwasa minulya | pradapa sotya rêtna | pêntil 
barliyan jumêrut | nêdhêng awoh dadi dika || 


46. aja na wani ngundhuhi | ngamungna rimas rakanta | sêdyaning tyas 
amba ngèngèr | makathik amanakawan | ngèstuti ing saprentah | 
dhumatêng dika dyah ayu | pun kakang atadhah karsa || 


47. sang dyah angling èsmu manis | gandês têmên yèn ngandika | 
sajagad tan antuk loro | ujare angaku kadang | sun kirim nyêkêl tangan | 
wêruha lamun gadêbus | môngsa sun gêlêm ngirima || 


48. radyan mèsêm angarasi | sang dyah mengo nyêngkah jaja | 
sinanbut[13] tangkis astane | pinangku sang dyah kalêswan | polah 
pongah-pangihan | gêlung lukar layon mawur | riwe mijil lir tinuras || 


49. tangèh rêngganing kang rêsmi | sinamun sami karasa | pinunggêl kawi 
kandhane | atut dènnya palakrama | lir mimi lan mintuna | saparan 
aruntung-runtung | ri sêdhênge pêpasihan || 

50. sigêg kang mong sukèng 


= 230 = 


galih | gênti ingkang kawarnaa | ing Palembang winiraos | Sang Dipati 
Arya Damar | langkung mukti wibawa | sugih garwa donya sunu | garwane 
ingkang panêngah || 


51. pêparingira Sang Aji | Brawijaya Majalêngka | Putri Cina lagya bobot | 
nênggih sampun pitung côndra | marmanira binuwang | karsanira sang 
aprabu | ginalih ngêndhih nêgara || 


52. mila Plembang Sang Dipati | wêlingira sri narendra | yèn durung babar 
putrane | tan kalilan nunggilana | kang carêm sacumbana | ing mangke 
ambabar sampun | ingkang wala mahya priya || 


53. Radèn Patah sinung nami | ambêg santa budi darma | bêlaba asih 
dasihe | sabar susila ing krama | tan ana rêngatira | mêlasasih bangun 
turut | sawulange ingkang rama || 


54. kang ibu tinutur malih | ing mangke sampun patutan | lan Dipati 
Palembange | kakung bagus warnanira | agagah prawirèng prang | 
Radyan Timbal sinung juluk | sami gênge lan kang raka || 


55. Radèn Patah langkung asih | marang rayi Radèn Timbal | tan môntra 
sanès ramane | pan kadya tunggal sayayah | kang rayi nut ing raka | sami 
ngaji rêmên ngèlmu | myang sinau têmbung Jawa || 


56. kêkalih lantip ing galih | sampun [sa...] 


II sa 


[...mpun] putus Jawa Arab | ingkang rama suka tyase | putra kalih bêg 
raharja | semana tinimbalan | mring kang rama kalihipun | munggeng 
ngarsa tur sembahnya || 

57. sang dipati ngandika ris | Patah Timbal putraningwang | ya anggonên 
salawase | aja tungkul ulah sastra | ngaraha kawibawan | sadhengah kang 
bêgja kulup | ing Palembang magangana || 


58. mêngko suwitaa kaki | mring Sang Prabu Brawijaya | iku kang masesa 
angrèh | mring sagung raja dipatya | ing sabrang tanah Jawa | sira Patah 
jatènipun | atmaja Sang Brawijaya || 


59. marma dadi putra mami | katut marang ibunira | tinarimakake ingong 
| lagi bobot pitung cêndra | marmane ibunira | tinarimakakên ingsun | 
salawase ngandhut sira || 


60. sri narendra asring ngimpi | pan ibunira katingal | amangku rêmbulan 
gêdhe | ing sabên dalu mangkana | watire sri narendra | yèn sira ing 
akiripun | ginalih ngêndhih nagara || 


61. sabab putrane sang aji | sawiji miyos pangarsa | ingkang garwa sêpuh 
dhewe | iku kang ginadhang nata | anèng ing Majalêngka | Bondhan Surati 
ranipun | kang badhe ngrèh tanah Jawa || 


62. pan [pa...] 


s: 232 aan 


[...n] wus bêgjaningsun kaki | kudu darbe putra sira | pan ingsun gadhang 
ing têmbe | gêntèni klungguhan ingwang | mêngkua ing Palembang | sira 
atmajèngsun sêpuh | ingsun titip arinira || 


63. lamun datan antuk kang sih | marang kangjêng sri narendra | arinira 
kaki radèn | wênang sira ngingonana | kang putra sinung sabda | Timbal 
dèn wruh ing nomipun | putra kalih sarêng nêmbah || 


64. Dyan Patah garjitèng galih | angrasa wiji binuwang | marang kang 
rama sang rajèng | pinupu kang rama Plembang | sangêt panlangsanira | 
dhumatêng Hyang Mahaluhur | datan ngrasa darbe jiwa || 


65. kaetang sihing dipati | apa kang sun walêsêna | dènnya momong 
sarirèngong | ingsun duk durung binabar | malah praptèng diwasa | ing 
mangke asung pituduh | sapangrèh datan lênggana || 

66. rajaputra sigra pamit | lawan rayi Radèn Timbal | kalilan sinangon karo 
| putra kalih ngaras pada | tinimbul ibu rama | êmban pêrpat sami tumut | 
wong kalih dasa tut wuntat || 


5. Pangkur 


1. radèn kalih aluwaran | saking Plembang nitih baita kunthi | kalih dasa 
rowangipun | sami putra dipatya | sampun layar ing marga datan winuwus 
| sampun lêpas [lêpa...] 


=: 20 


[...s] lampahira | ing Palembang wus kawingking || 


2. prapta pulo tanah Jawa | radèn kalih sigra mêntas pasisir | ing Cirêbon 
kang jinujug | panggih Pangeran Modang | radèn kalih tinakenan 
sêdyanipun | sang kalih matur prasaja | yèn arsa mring Majapait || 


3. pangeran sampun waskitha | lamun Radyan Patah badhe narpati | sigra 
sinêmonan guyu | kanthia puruita | marang Ngampèl agampang wong 
dadi ratu | langkung nuwun rajaputra | sêmuning tyas walanggalih || 


4. sêdalu anèng jro pura | radyan kalih jêng pangran sukèng galih | 
akathah piwulangipun | kalih ingakên kadang | sarêng enjing nuli pamit 
sang abagus | sêmana sarêng manêmbah | sampun mijil saking puri || 


5. rajaputra lajêng budhal | sampun prapta ing wana Roban sami | tiyang 
kalih dasa tumut | lêstari lampahira | wana Roban angkêre kêlangkung- 
langkung | apan kathah janma begal | miwah kathah sarpa mandi || 


6. wêrite kagila-gila | pan akathah jim setan tuwin dhêmit | tan antara na 
kadulu | kang durjana ambegal | janma catur angadhang munggèng 
dêlanggung | anguwuh kinèn mandhêga | marang kang samya lumaris || 


7. pangarsanira satunggal | 


sas D Maka 

maksih lare Ki Wana ingkang nami | desa Salam wismanipun | lola tan 
darbe bapa | rare yatin nging digdaya têguh timbul | yèn angsal donya 
begalan | pinaringkên janma miskin || 


8. datan rêmên rawat donya | amung rêmên ginunggung wani mati | yèn 
begal ngalang dêlanggung | rêmên begal wong kathah | Radèn Patah kalih 
dasa rowangipun | binegalan wong sêkawan | rajaputra mandhêg aglis || 


9. sirèku arsa punapa | janma catur angandhêg wong lumaris | Ki Wana 
asru amuwus | sun jaluk sangunira | sun paringkên mring sagung pra 
miskin iku | ingkang ora bisa mangan | têlungane sira sugih || 


10. Rahadèn Patah ngandika | bênêr sira ingsun kang luwih sugih | radèn 
ngambil usus-usus | kang isi dinar dirham | kinalungkên Ki Wana kang 
usus-usus | sanalika ingkang begal | sami datan bisa angling || 


11. saking mandi kang kamayan | mitênggêngên wuta tan wêruh margi | 
Radèn Patah nuli laju | tindak sarowangira | samantara saonjotan 
têbihipun | kawarnaa Kyai Wana | Salam susah ing panggalih || 


12. rumêngsa kenging rubeda | wilalatnya risang satriya kadwi | 
kêtanggor janma linuhung | tampi [ta...] 


ska 995 


[...mpi] dhêndhaning Suksma | samya miris manahira janma catur | ing 
sajroning tyas nalêngsa | pan sarwi marêbês mili || 


13. asêsambat bapa biyang | sru karuna janma sêkawan sami | sadaya 
pating salênggruk | tan dangu antaranya | pan wus antuk apuranira Hyang 
Agung | sampun mulya wutanira | langkung ngungun jroning galih || 


14. tumuli angulap-ulap | angulati parane kang lumaris | wus waspada 
tingalipun | Ki Wana sarowangnya | pirêmbagan sêdayane arsa nusul | 
dhumatêng raja pinutra | tan ana sulayèng galih || 

15. nir tyasira Kyai Wana | ngucap tobat begala malih-malih | janma catur 
tandya nusul | andhèrèk Radèn Patah | sarwi matur asrah tobat mring 
sang bagus | ngaturakên pêjah gêsang | tiyang sêkawan nututi || 


16. rajaputra angandika | sun tarima Ki Wana milu mami | sira sun paringi 
juluk | arana Wanasalam | dene sira Wana Salam asalipun | Ki Wana 
nuwun turira | sakarsa dhatêng nglampahi || 


17. nuli lajêng lampahira | Wanasalam ngawula mring sang pêkik | ing 
saparan atut pungkur | sampun lêpas lampahnya | tan winarna lamine 
anèng dêlanggung | wus rawuh jajahanira | nêgara [nêga...] 


sis 236 = 


[...ra] ing Majagêtir || 


18. kari lakon tigang dina | praptanira nêgara Majapait | sêmana lèrèn 
nèng dlanggung | Radèn Patah ngandika | mring kang rayi mangkana 
pamuwusipun | yayi padha andum lampah | sira banjura angabdi || 


19. mring Sang Nata Brawijaya | amaganga mênawa olih kardi | aja 
walanggalih mring sun | magang ana Palembang | iya sira ingkang darbe 
warisipun | dene yayi sarirèngwang | nutugakên dadi santri || 


20. kang rayi nungkêmi pada | sru karuna asambat kawlasasih | kang raka 
ngling sarwi ngrangkul | yayi aja karuna | lah turutên amrih arja ujar 
ingsun | lamun ingsun barêng magang | mring sira ngewuh-ewuhi || 


21. dene wong kang kalih dasa | ya gawanên mring nagri Majapait | 
sampun têlas wulangipun | kang rayi kinèn mangkat | pamit nêmbah kang 
rayi mangkat rumuhun | lawan rowang kalih dasa | lampahnya mandhêg 
tumolih || 


22. wus antara saonjotan | kang lumaku nuli radèn lumaris | Wanasalam 
ingkang tumut | miwah êmban sajuga | rajaputra mring pêsantrèn 
karsanipun | dhumatêng ing Ngampèldênta | wirandhungan lampahnèki || 


23. kunêng kang lagya lumampah | kawarnaa Jeng Sunan 
Ngampèlgadhing | 

s 237 s 


wus lami dènnya dhêdhukuh | sêmana wus tumêngkar | langkung arja ya 
ta wau dhukuhipun | agêmah dadi nagara | kathah ingkang sabat murid || 


24. putra kang sêpuh martapa | angaluwat antuk catur dasa ri | katarima 
mring Hyang Agung | kungas istijratkira[14] | dadya ratu waliolah tur 
pinunjul | winênang ngrèh pra oliya | Prabu Satmata wêwangi || 


25. ngêdhaton ing Giripura | para mukmin gung prapta gurunadi | lawan 
malih arinipun | Sèh Bênthong kang pêparap | wus jumênêng susunan 
nèng nagri Kudus | nênggih putra nomêr tiga | jumênêng ing Wuryagiri || 


26. nama Maolana Iskak | putra Ngampèl kang putri tan winarni | ya ta 
gênti kang winuwus | Kangjêng Susunan Benang | tan pêputra nêdya 
wadat karsanipun | malah jabut surasmara | dadya dhuwung pusaka ji || 


27. Kyai Kalamunyêng nama | pinaringkên marang Jêng Sunan Giri | sigêg 
gênti kang winuwus | wau ta rajaputra | sampun rawuh ing Ngampèl 
panggih sang wiku | sang atapa wus waskitha | saliring kang lagya prapti 


28. lajêng dipun ambil putra | pinanggihkên lawan putrane putri | tan 
winarna laminipun | atut apalakrama | Kangjêng Sunan ing Ngampèl asih 
kêlangkung | dhasar wus [wu...] 


=: 238 = 


[...s] wruh gaibing Hyang | rahadèn badhe narpati || 


29. samana raja pinutra | tinimbalan sampun sumaos ngarsi | angandika 
sang awiku | Ki Patah putraningwang | sun asung wruh margane wong 
dadi ratu | mentara ngalas Bintara | ngupayaa glagah wangi || 


30. yèn katêmu wismanana | dhêdhukuha kang nêmên angimani | iya 
mênawa katêmu | jangjine ing Bintara | amiwiti kêraton Islam karuhun | 
dèn asih marang oliya | anuli yasaa masjid || 

31. kang putra matur sandika | atur pamit sarimbit angabêkti | sampun 
lèngsèr saking ngayun | praptèng jawi gya budhal | tindakira ngalor 
ngulon radyan bagus | sarimbit lan garwanira | Ngampèldênta wus 
kawingking || 


32. ing marga datan winarna | lampahira wana Bintara prapti | amiwiti 
babat sampun | datan lami wus têlas | sabat murid sadaya pan sami 
tumut | karya wisma ngirit tiyang | sami manut gama suci || 


33. langkung arja dhukuhira | rajaputra têtêp agama suci | nuli karya 
masjidipun | kathah ngulama prapta | nanging datan sowan marang 
Majalangu | kunêng dhukuh ing Bintara | kawarnaa Majapait || 


34. Sri Narendra Brawijaya | amiyarsa wartane 


s> 239 = 


kang sayêkti | ing Bintara baris agung | sang nata sayêmbara | marang 
wadya datan ana ingkang sanggup | anyêpêng baris Bintara | sagung 
wadya Majapait || 


35. kawarnaa putra Plembang | Radèn Timbal sampun katur sang aji | 
katrima pêmagangipun | kinarya lurah magang | anyaguhi sayêmbaranya 
sang prabu | rahadyan nuli dinuta | kinèn nyêpêng ingkang baris || 


36. rahadèn sêmana budhal | sarowange wong magang agêng alit | 
wolung dasa kathahipun | sanès paringing nata | cinacahkên wolung atus 
gunging wadu | sumêkta gêgamanira | wus lêpas dènnya lumaris || 


37. ing marga datan kawarna | wisatanya wana Bintara prapti | Dyan 
Timbal anuli malbu | marang sajroning kitha | amung wadya kawan dasa 
ingkang tumut | katur marang narpatmaja | yèn putra Palembang prapti || 


38. ki patih sigra parentah | marang wadya tan kêna lawan jurit | kinèn 
mire marang pungkur | nuli mijil Dyan Patah | sampun panggih lawan rayi 
datan pandung | Rahadyan Timbal lumajar | mangaras pada sang pêkik || 

39. apan sarwi matur nêmbah | dhuh kakang mas amba dinutèng aji | 
kinèn nyêpêng baris agung | awit tan sowan nata | gunging wadya datan 
wontên ingkang sanggup | amung [a...] 


san DA a 


[...mung] kawula kang sagah | anyêpênga ingkang baris || 


40. botên nyana yèn paduka | ingkang baris wana Bintara mangkin | 
ingkang raka ngandika rum | ora nêdya ragèngwang | madêg baris mung 
babat wana kang suwung | arjane katur narendra | kang suwung sun 
amrih isi || 


41. kang rayi umatur nêmbah | dhuh kakang mas swawi sumiwèng aji | 
Bintara yogi tinêmbung | dhumatêng sri narendra | inggih kula ingkang 
matur mring sang prabu | yèn wikan lamun kakang mas | mêsthi èngêt 
darbe siwi || 


42. rajaputra osik ing tyas | dipun rasa lêrês aturing rayi | Radyan Patah 
kerit sampun | dhumatêng Majalêngka | para murid mukmin santri samya 
tumut | tan winarna lampahira | ing Bintara wus kawingking || 


43. arêmbên dènnya lumampah | awit radèn samarga gunêm pikir | tan 
ana sulayèng kayun | wus laju lampahira | gunging wadya sami suka 
manahipun | dene wurung gènnyarsa prang | mungsuhe têluk pribadi || 


44. ing marga datan kawarna | sampun prapta nagri ing Majasait[ 15] | nuli 
katur sang aprabu | rajaputra ngandikan | sri narendra sêdhêng miyos 
sitiluhur | sineba putra santana | paglaran supênuh nangkil || 


45. sagunge para punggawa | 


san DAH, mir 


pra dipati bupati miwah mantri | pandêlêgan miwah êmpu | Kya Patih 
Gajahmada | tinimbalan lawan ingkang lagya rawuh | wus munggèng 
ngabyantarendra | tiga sarêng atur bêkti || 

46. Dyan Timbal umatur nêmbah | dhuh pukulun amba atur udani | kang 
ginalih baris agung | dede liyan dêrayan | inggih kakang Radèn Patah 
namanipun | tunggil ibu sanès bapa | lawan kawula dewaji || 


47. mijil saking putri Cina | duk kêpanggih lawan pun bapa gusti | sampun 
bobot pitung tèngsu | babar pun kakang mangkya | botên lami nuntên 
kawula sumundhul | mila pisah lawan amba | pun kakang arêmên ngaji || 


48. wignya angimani tiyang | babat wana kaisèn tiyang santri | sagung 
wana ingkang suwung | sampun kaisèn tiyang | arjanipun sumêngga ing 
karsa prabu | pun kakang sadarma têngga | mung klilana yasa masjid || 


49. nuwun têtêping agama | anglurahi di dalêm tiyang santri | ya ta wau 
sang aprabu | nuli mundhut paesan | tandya ngilo kapriksa wayanganipun 
| sinami lan rajaputra | tuhu kêmbar ingkang warni || 


50. sri narendra angandika | lah bagea putrèngsun kaki santri | rajaputra 
matur nuwun | kapundhi ing mastaka | pangandika padukendra [padu...] 


sas DAD sri 


[...kendra] kang dhumawuh | sang nata malih ngandika | ingsun anggèr 
angidèni || 


51. dènira ababat wana | mêngko arja isi wong gama suci | nanging sebaa 
maringsun | sira ingkang momonga | lawan sira arana dipati mungguh | 
susunan anata praja | Bintara ingkang nêgari || 


52. lah têtêpa gama mulya | sasênêngan ingsun ora nglarangi | rajaputra 
matur nuwun | sarwi manguswapada | ya ta malih angandika sang aprabu 
| Si Timbal sun junjung lênggah | neng Terung nama dipati || 


53. arana Ki Pêcattêndha | lan kancamu wong magang gêdhe cilik | 
unggahna samurwatipun | ingsun pitayèng sira | tur sandika wau kang 
sinungan wuwus | wus rampung karsa narendra | sigra kondur ngênyapuri 


54. sarawuhing dhatulaya | sri narendra pinêthuk pramèswari | sampun 
lênggah sang aprabu | paring wikan ing garwa | saniskara ing purwa 
wusananipun | kunêng gênti kawarnaa | ingkang sowan bubar mulih || 

55. Sang Adipati Bintara | sampun pamit marang rêkyana patih | tanapi 
Dipati Têrung | sawadya sami suka | kur-ungkuran mring Dêmak lawan 
mring Têrung | para santri suka-suka | aslawatan urut margi || 


56. kunêng kang antuk nugraha | tan winarna praptanira [prapta...] 


sen BAB > 


[...nira] nagari | ya ta gênti kang winuwus | kawarna putra Tuban | Sèh 
Mêlaya kang mardika mring Hyang Agung | langkung bêkti mring Hyang 
Suksma | datan tolih garwa siwi || 


57. saênggèn amatiraga | midêr ing rat anjajah wana wukir | anêpi gotaka 
samun | gung guwa linêbonan | ing pasantrèn jinajah sadaya sampun | 
katrima marang Hyang Suksma | tan kilap ing agal alit || 


58. sêmana ngidêri jagat | Sèh Mêlaya ngubêngi ing pasisir | wus rawuh 
pasisir kidul | wruh janma mangun tapa | nèng sajroning guwa langse 
pêrnahipun | pêparapipun kang tapa | Sèh Maolana Mahgribi || 


59. wus lami gènira tapa | anèng guwa pitêkur datan muni | botên dhahar 
tanpa nginum | kuku remane panjang | tanpa nyandhang kang cawêt wus 
ajur mumur | Sèh Mêlaya eram mulat | kaelokaning Hyang Widhi || 


60. Sèh Mlaya mangunandika | luwih têmên kaelokaning Widhi | sang tapa 
sandhange mumur | kuku remanya panjang | tanpa dhahar suprandene 
datan lampus | bangêt têmên kinasihan | marang Hyang Kang Maha Suci 


61. ing ngêndi pinangkanira | ingkang tapa ragane dèn pêpati | kang tapa 
angling jro kalbu | hèh hèh ywa tambuh mringwang | 


sa DAN sa 


Seh Mêlaya aja ngregoni maringsun | tan kobêr nyapa mring sira | lagya 
ngandikan mring Widhi || 

62. Sèh Mêlaya datan samar | saosike kang tapa wus udani | ngrasa 
kasoran pandulu | kaluhuran ing cipta | Sèh Mêlaya saking guwa nuli laju | 
lumêstantun tindakira | nurun èrèng-èrèng wukir || 


63. sampun lêpas lampahira | Sèh Mêlaya prapta ing Gunungjati | arèrèn 
anèng alurung | nuju marga prapatan | apan sare ambathang nèng têngah 
dlanggung | dakare ngadêg lir gana | janma langkung merang uning || 


64. katur marang Pangran Modang | lamun wontên tyang tilêm anèng 
margi | kang dakar ngadêg kêlangkung | pangran nuli parentah | marang 
garwa kinèn godha kang nèng lurung | garwa sêkawan wus dandan | lir 
rarasing gula milir || 


6. Dhandhanggula 


1. garwa catur samana wus mijil | prapta lurung pêrnahe kang nendra | 
ginugah pan eca sare | sêdalu anèng lurung | garwa catur anggodha sami 
| nanging datan kagodha | ingkang tapa turu | dakare malah anendra | 
amangkêrêt kêlangkung dènira alit | pra garwa mundur merang || 


2. praptèng pura umatur ring laki | ngaturakên solahe anggodha | tan 
pêpayon panggodhane | malah dakar [da...] 


sês BAB s 


[...kar] kang wungu | amangkêrêt sak cabe aking | pangeran anggraita | 
yèn wali kang turu | jêng pangran nuli tumêdhak | marang lurung dèn 
iring gung para santri | rawuh gèn Sèh Mêlaya || 


3. uluk salam jêng pangeran prapti | Sèh Mêlaya anauri salam | nanging 
maksih eca sare | pangeran malah tunggu | anèng lurung angsal sapta ri | 
nuli wungu kang nendra | asalaman sampun | Sèh Mêlaya angandika | 
ingsun turu ana ing marga puniki | tan wêruh yayi prapta || 


4. alon matur Pangran Wukirjati | dhuh kakang mas suwawi katuran | 
kampir dhumatêng kadhaton | Sèh Mlaya ngandika rum | sun tarima sihira 
yayi | pan ingsun bujung lampah | nênggih arsa nglangut | anusul ing 
guruningwang | Sunan Benang ingkang lagya munggah khaji | yayi kèria 
wirya || 


37 


5. Sèh Mêlaya pan laju lumaris | jêng pangeran lajêng kondur sigra | 
kêlangkung ngungun galihe | kunêng gênti winuwus | Sèh Mêlaya kang 
arsa khaji | sampun nyabrang samodra | pulo Ulih rawuh | lampahnya nuli 
kêpapag | kêlawan Sèh Maolana Mahgêribi | Sèh Mlaya tinakonan || 


6. lah ta jêbèng arsa marang ngêndi | dene sira anyabrang samodra | 


sa DANG c 


Sèh Mêlaya ris ature | kawula arsa nglangut | marang Mêkah amunggah 
khaji | angling Sèh Maolana | bêbakal sirèku | wong wus antuk kanugrahan 
| tingal padhang saciptanira wus dadi | arsa khaji mring Mêkah || 


7. basa Mêkah dudu kakbah jati | Mêkah tiron tinêngêran sela | kang 
gumantung tanpa canthèl | ya patilasanipun | Jêng Ismangil duk kala lair | 
Nabi Brahim kang yasa | sarengat kang tinut | dene wong ahli makripat | 
nut ing keblat Mêkah kabèh asalnèki | asline jati suksma || 


8. uwis ana ing sira pribadi | kang linuwih amurba masesa | anèng sira 
paesane | pama ngilo sirèku | nèng jro carmin katingal kalih | jatine mung 
sajuga | wayangan kadulu | datan dulu kang wayangan | saking tan wruh 
marang kang ngilo jro carmin | lah wis jêbèng balia || 


9. Sèh Mêlaya kacaryan sabdaning | mêndhak arsa mangaras ing pada | 
sang tapa nampi astane | apan sarwi amuwus | aja jêbèng sira tan kêni | 
iya sapadha-padha | kewala sirèku | pan wali panutuping rat | pra oliya 
datan ana ingkang sami | lah wis ingsun tarima || 


10. Sèh Mêlaya matur têtanya ris | tuwan pundi tuwin [tuwi...] 


si BAT c 


[...n] sintên têngran | kula mêne arsa dhèrèk | ngandika sang awiku | sun 
Sèh Maolana Mahgribi | ngasrama Pêmancingan | Ngarab asal ingsun | ora 
susah milu mringwang | sira arsa gêguru marang ing mami | ki jêbèng ora 
kêna || 


11. lamun sira ora dèn lilani | marang gurunira kang kawitan | sun wênang 
mlambangi bae | bêcik wong sêtyèng guru | tinarima marang Hyang Widhi 

| lah sira mêrtapaa | anèng kali tunggu | wot galinggang anèng wana | 
adhukuha têdhanên gurumu kaki | kang cêdhak tan gêpokan || 


12. ingkang adoh tan wangênan kaki | nyatakêna kang kongsi satmata | 
kang kêrasa ing dhèwèke | lah uwis tutur ingsun | jawab[16] asta laju 
lumaris | kacaryan Sèh Mêlaya | kèri nèng dêlanggung | nunggoni woting 
galinggang | anèng wana datan dhahar miwah guling | asèndhèn wot 
galinggang || 


13. satus dina kramatira mijil | punang glinggang ngrêmbuyung ronira | 
ngaubi gènira sèndhèn | sing marmaning Hyang Agung | kayu mati 
sinèndhèn urip | warnanên Sunan Benang | ya ta ingkang langkung | 
anguwot anèng galinggang | sarêng mirsa kang rayi nendra nèng kali | 
winungu uluk salam || 


14. Sèh Mêlaya sarêng aningali | mring kang raka 


se BAB sn 


gupuh ngaras pada | Jêng Sunan Benang sabdane | paran karsanirèku | 
dene turu nèng pinggir kali | yèn mangkanaa sira | sun wèhi jêjuluk | 
Susunan ing Kalijaga | para santri sadaya sami nêksèni | Sèh Mlaya nama 
sunan || 


15. sun idèni sira anèng ngriki | dhêdhukuha nèng pinggir narmada | 
garwanta sun susulake | lamine tan winuwus | Sunan Benang milu babati | 
nuli karya pratapan | dhepokira patut | ri samana Sunan Benang | 
angandika mring kang rayi Sunan Kali | payo mring Giripura || 


16. kang nglurahi sagung para wali | Sunan Giri Sang Prabu Satmata | 
ingkang ngrèh pra wali kabèh | padha nyuwun pangèstu | tur sandika Jêng 
Sunan Kali | nuli sami umangkat | murit ngiring sagung | ing marga datan 
winarna | sampun lêpas jêng sunan gènnya lumaris | rawuh Giri 
kêdhatyan || 


17. sampun panggih lan Jêng Sunan Giri | sami jawab asta sêsalaman | 
pêpak para wali kabèh | Jêng Sunan Benang matur | marang raka Jêng 
Sunan Giri | kawula tur uninga | jangkêp wali wolu | pun adhi ing Kalijaga | 
kang jumênêng wali panutuping Jawi | katrima mring Hyang Suksma || 

18. Sunan Giri nabda angidèni | jumênênge Sunan Kalijaga | wus mupakat 
[mupaka...] 


sa BAG sa 


[...t] wali kabèh | Jeng Sunan Kali matur | marang raka Benang sang yogi | 
kawula nama sunan | dèrèng angsal tuduh | amba nyuwun pangawikan | 
Sunan Ngampèl nambungi ngatag kang rayi | lah nuli kawêjanga || 


19. Sunan Benang sampun atur pamit | marang raka Sang Prabu Satmata 
| miwah marang Sunan Ngampèl | salaman sigra mundur | sarawuhe 
pakuwon masjid | kangjêng sunan mring rawa | wus wahana prau | miwah 
Sunan Kalijaga | tunggil prau ri sêmana sampun milir | nanging rêmbês 
kang palwa || 


20. Sunan Benang ngandika mring rayi | hèh ta jêbèng rêmbês kang baita 
| popokên ing lêndhut bae | kang rayi sampun mundhut | ingkang lêndhut 
pinopok nuli | mari rêmbês kang palwa | winêlahan gupuh | baita sampun 
manêngah | têngah dalu marêngi purnamasidhi | Sunan Kali winêjang || 


21. pamêjangnya sinêmon kang rayi | damar murup pancêre sakawan | 
yèn mati nyang di parane | kang rayi nuli matur | kalêrêsan dènnya 
nampèni | lêpasing panggraita | tanduk lawan wahyu | kasêksèn dening 
Hyang Suksma | pratandhane sinihan marang Hyang Widhi | coblong 
datanpa cahya || 


22. langkung nuwun Kangjêng Sunan Kali | atur sêmbah sarwi ngaras 
pada | Jêng Sunan [Suna...] 


=s I asi 


[...n] Benang sabdane | yayi dèn awas emut | aja kongsi kawêdhar nglathi 
| iku sabda larangan | yèn kawêdhar ngrungu | mring sagunging kang 
tumitah | yèn mangêrti dadi manungsa sêjati | kapir kupur sampurna || 


23. nuli ana cacing lur mangêrti | ing wangsiting jêng sunan sasmita | 
cacing katut lêmpung popok | Jêng Sunan Kali mundhut | ingkang lêndhut 
katutan cacing | wor popoking baita | mangêrti kang sêmu | sêmuning jati 
manungsa | nulya nguwuh amba mangêrti mring wangsit | nyuwun 
apuruita || 

24. kangjêng sunan kagèt duk miyarsi | angandika sapa ingkang ngucap | 
dene tan katon warnane | punang cacing umatur | kawula lur mangrêti 
wangsit | jêng sunan duk sasmita | tinampan kang sêmu | sêmuning 
janma utama | inggih kula tumut tampi sasmita di | ngraos dados kawula 


25. kangjêng sunan angandika malih | wus pinasthi kodrating Pangeran | 
cacing lur ngrungu dadi wong | mandi sabda sang wiku | cacing nulya 
awarni janmi | lênggah angaras pada | ngandika sang wiku | iya wus 
ingsun tarima | sêtyanira kang satuhu lawan mami | arana Sitijênar || 


26. aparapa Lêmah Bang ya bêcik | de asale saka lêmah abang | kang 
sinung ling tur sêmbahe | angandika sang wiku | 


sis BS e 


mring kang rayi Jêng Sunan Kali | iku yayi pratêndha | luwihing Hyang 
Agung | tan kêna kinayangapa | yayi sira duk durung winêjang uwis | 
sinêlir mring Hyang Suksma || 


27. duk kalane sira arsa khaji | kinèn bali mring Sèh Maolana | sira nèng 
kali asare | têlung cêndra pan antuk | krasanira sadhela guling | yèn aja 
sinêlira | yakti ajur mumur | yayi jiwaraganira | pratandhane saniskaraning 
Hyang Rawi | coblong datanpa cahya || 


28. lêhêng sira yayi wus sinêlir | mring Hyang Suksma langgêng ananira | 
badan ta langgêng anane | urip tan kêna lampus | urip datan ana nguripi | 
donya praptèng ngakerat | langgêng ananipun | sagunging para oliya | 
durung ana kang nyabrang sêgara pati | patitis kaya sira || 


29. ingsun iki upamane yayi | ngadhêp madu nèng sajroning kaca | mung 
wêruh mayane bae | durung wruh rasanipun | sun kapengin lir sira yayi | 
nyabrang sagara rahmat | yèn kêna riningsun | ingsun yayi pirsakêna | 
paribasan kêbo anusu mring siwi | guru mruwitèng sabat || 


30. Sèh Mêlaya umatur ngabêkti | gih sumôngga angatêr kewala | 
marganipun gampil angèl | tan kêna was ing kalbu | langkung dhêmit[17] 
[dhê...] 

s 252 ss 


[...mit] rungsit kang margi | sigra ngadêg kalihnya | jêng sunan manêkung 
| asta samya ngrangkul madya | suku jajar nutupi tingal sajati | sakêdhap 
praptèng Mêkah || 


31. Sitijênar tumulya nututi | nut ing guru ngadêg suku tunggal | matèni 
pôncadriyane | sakêdhap netra rawuh | praptèng Mêkah sampun 
kapanggih | lan sagung waliyolah | jangkêp wali wolu | pan samya salat 
Jumungah | munggah kutbah wali wolu sinung wangsit | kasanga Sitijênar 


32. wali wolu wus wênang ngidèni | masjid Mêkah ginambar mring Dêmak 
| pinaring surat kutbahe | bakda Jumungah mantuk | para wali sidhakêp 
prapti | ing Jawa jujug Dêmak | sêsalaman sampun | lawan Dipati Bintara | 
nata praja nulya ingaturan linggih | pra wali sampun lênggah || 


33. gung ngulama miwah para santri | ugi prapta tatrap tata lênggah | 
myang santana Bintarane | sumewa munggèng ngayun | nèng wurining 
kang para mukmin | sêmana Sèh Molana | apêparing dhawuh | dhumatêng 
sang adipatya | paring priksa benjang ri adêging masjid | tuwin wontêning 
wrêksa || 


34. calon sakagurunirèng masjid | ingkang badhe kabubuh ngupaya | para 
wali kawolune | dene sadayanipun | pinasrahkên mring 


s: 253 = 


sang dipati | lan sagung pra ngulama | de kang punggawa gung | amung 
kinèn lêladia | duk samana kang pirêmbag sampun gilik | tandya sami 
bubaran || 


35. para wali sampun budhal sami | nuli laju nênggih angupaya | kang 
badhe sakagurune | sowangan tindakipun | kur-ungkuran dènnya lumaris | 
kawarna wisatanya | mangalor mangidul | ana ngulon wênèh ngetan | 
kawarnaa tindaknya Jêng Sunan Kali | prapta madyaning wana || 


36. madik kayu kang lurus witnèki | tinêngêran kang calon sêsaka | catur 
nênggih bubuhane | jêng sunan nuli dulu | ana kodhok minôngsa muni | 
kangjêng sunan ngandika | wijiling sabda hu | kang sarpa nglêpèh 

mangsanya | kang canthoka ucul manculat atêbih | umatur ponang sarpa 


37. kangjêng sunan punapaa gusti | ngandika hu ucul mangsan amba | 
basa punapa artine | jêng sunan ngandika rum | ya ulunên mangsanira 
glis | ingkang sarpa wus kesah | canthoka gya ngayun | umatur dhuh 
punapaa | ngandika hu luwar kawula asakit | punapa tuhu luwar || 


38. kangjêng sunan awêcana aris | têgêsira uculêna sarpa | aja mêngsa 
sêlawase | kanang canthoka nuwun | datan sagêd malês sih gusti | 
namung pakarya [pa...] 


ss 254 so 


[...karya] tuwan | arsa ngusung kayu | kawula sagah ndhatêngna | mring 
Bintara yèn sampun glondhongan dadi | kawula kang bêktakna || 


39. ngling tarima Kangjêng Sunan Kali | canthoka wus mentar saking 
ngarsa | tan antara wontên manèh | janma wrêdha alangkung | 
amangangge yayah narpati | prapta ngajêngan sunan | kèndêl tata 
lungguh | Sèh Mêlaya kagyat mulat | ris têtanya marang ingkang lagya 
prapti | mangkana ngandikanya || 


40. dhuh pukulun amba nilakrami | ing paduka pundi kang pinôngka | 
kêlawan sintên asmane | paran sinêdyèng kalbu | kang tinakon mangsuli 
aris | yèn sira tambuh mring wang | tilas ratu ingsun | kang mêngku praja 
Ngamarta | pambarêping Brata Pandhawa wak mami | juluk 
Darmakusuma || 


41. ing samêngko sêdyaningsun kaki | yun ngupaya sampurnaning laya | 
dene dewa sasmitane | yèn sun bisa kêpangguh | lawan janma panutup 
wali | kang aran Sèh Mêlaya | ing kono ragèngsun | nêmahi sampurnèng 
laya | awit wali iku kang wignya jarwani | marang pêpundhèn ingwang || 


42. pusakèngsun pêparing dewa di | ingkang aran srat Kalimasada | 
pramila ragèngsun kiye | tansah mlaya bumi gung | yun nyatakkên kang 
sasmita di | jêng sunan dupi myarsa | 


=. 259 aw 

pangandika prabu | agupuh mangaras pada | sarwi matur kasinggihan sri 
bupati | sangêt kapasang yogya || 


43. gih kawula punika kang nami | Sèh Mêlaya panutup oliya | lir kang wus 
kasbut jarwane | sasmitaning dewa gung | Sri Ngamarta dupi miyarsi | 
mring aturing jêng sunan | cumêplong tyasipun | tan taha sukèng wardaya 
| marwatatma sarwi angandika aris | yèn mangkonoa sira || 


44. kang sayogya nguntapêna kaki | praptaningsun ing jaman kasidan | 
sampurnaning pralayèngong | ananging mêngko kulup | ingsun nêdha 
pruita dhingin | marang ing jênêngira | jêng sunan umatur | kawula 
lumiring karsa | gya winirit Sri Ngamarta gama suci | tuwin sinungan jarwa 


45. kang Pustaka Kalimasadèki | ri wusira kacakup sadaya | rumasuk ing 
jro kalbune | samana sampun layu | Sri Narendra Ngamarta mangkin | 
sinuci sanalika | gya sinare sampun | anèng samadyaning wana | sabat 
muritira Jeng Sinuwun Kali | kang sami ngupakara || 


46. duk sêmana wus rampung ing kardi | Sèh Mêlaya lajêng tindakira | 
sigra kêpapag rayine | Rasawulan sang ayu | ingkang tapa ngidang wus 


lami | kalimputing wardaya | supe prajanipun | wus awor kidang 
mênjangan | 
--- 256 --- 


supe kadang cinêluk lumayu gêndring | ngungun kangjêng suhunan || 


47. kangjêng sunan anuli kêpanggih | lan muridnya kang aran Ki Supa | 
turuning êmpu kinaot | angsal sih gurunipun | mila Supa sêkti nglangkungi 
| lan malih muridira | wong mukmin satuhu | Iman Sumantri arannya | 
inggih sêkti jêng sunan muridnya kalih | binêkta bujung kidang || 


48. kinèn sangu kêpêlan rijêki | pan kinarya ambalang kang tapa | 
kangjêng sunan wangsul age | wus prapta prênahipun | kidang èstri anèng 
wanadri | Sang Rêtna Rasawulan | kêpanggih lumayu | binujung kacêgat- 
cêgat | dipun balang kêpêlan sêga kaping tri | nutut sampun kêcandhak || 


49. Jaka Supa kang mikut sang dèwi | Rasawulan supe datan nyundhang | 
budi cinêkêl astane | ri sêmana tinimbul | mring jêng sunan sinêdya eling | 

bêntinge Jaka Supa | tinapihkên sampun | pêpinjung kasmêkanira | duk 
sêmana sang rêtna cinêluk eling | ngrangkul padaning raka || 


50. ingkang raka angandika aris | yayi dèwi sira aluwara | muliha mring 
Tuban mangke | lan krama ariningsun | lan Ki Supa warnane pêkik | iku 
kang asung pangan | mring cira( 181 riningsun | lan surute 


--- [0] --- 


[Grafik] 


Wiwahan panggihing pangantèn Radèn Bondhan Kêjawan dhaup angsal 
Dèwi Nawangsih. 


--- [0] --- 


sss 257 === 


kangjêng rama | iya sira mêngkua nêgara Tubin | Supa karyanên bapa || 


51. matur nêmbah sandika sang dèwi | kangjêng sunan angatêr mring 
Tuban | datan kawarna lampahe | nêgara Tuban rawuh | panggih lawan 
kang ibu sori | Sang Dyah Rêtna Dumilah | asru dènnya muwun | rinangkul 
kang putra kênya | angandika marang putranira kalih | tan nyana maksih 
gêsang || 


52. dene tita tan ana pawarti | tata tita kang nangisi putra | kang putra 
atur sêmbahe | mring rama lawan ibu | sang dipati ngandika malih | dhuh 
putraningsun nyawa | ingsun uwis sêpuh | aja sira lunga-lunga | 
tunggonana nêgaranira ing Tubin | yèn ingsun praptèng lena || 


53. tur sandika Kangjêng Sunan Kali | nuli matur angaturi priksa | ing 
sasolah sarirane | katur sadayanipun | saking purwa wusana prapti | lan 
solahe arinya | katur rama ibu | langkung ngungun sang dipatya | duk 
miyarsa turing putra ngrês kang galih | kumêmbêng waspanira || 

54. sampun têlas ature kang siwi | sang dipati manggihkên kang putra | 
binojakrama panggihe | Ki Supa lan sang ayu | kang ningkahkên Jêng 
Sunan Kali | kang mangku Jaka Supa | gih pêpatihipun | sampun panggih 
kang pêngantyan | 


= DB 


tan winarna panggihira sang lir ratih | atut apalakrama || 


55. tan winarna lamine nênggani | kangjêng sunan mring ari sang rêtna | 
sêmana sunan karsane | pan arsa yasa dhuwung | ingkang rayi dipun 
timbali | marang ing kapandhean | Ki Supa wus rawuh | wus munggèng 
ngarsa jêng sunan | Sèh Mêlaya ngandika marang kang rayi | jêbèng 
ingsun karyakna || 


56. kêris cothèn sun anggo pribadi | iki wêsi saka ing kadiyat | mung 
sakêmiri gêdhene | wêsi tinampan sampun | mring Ki Supa awrat 
nglangkungi | nuli matur Ki Supa | pintên wêwahipun | dene kêdhik tosan 
tuwan | botên kenging dipun supit munggèng api | tan kenging pinukula || 


57. angandika Kangjêng Sunan Kali | ngarah apa aja kongsi wêwah | 
mêngsa sagunung gêdhene | wêsi wêwah gêngipun | anjênggunuk 
saengga wukir | kagèt Supa tumingal | kang wêsi sagunung | matur atur 
pêjah gêsang | èwêt malih tosan tan kenging sinupit | wêwah agêng 
sacala || 


58. kangjêng sunan angandika aris | ya sagunung wêsi ingkang ilang | 
mung sakêmiri kang maksèh | sirna wêsi sagunung | ingkang maksih 
mung sakêmiri | saking mandining sabda | Ki Supa jrih ngungun | ingkang 
wêsi gya cinandhak | 


sa 259 == 


dèn nyêt-ênyêt datan dangu dadi kêris | warna bang lir sangkêlat || 


59. kangjêng sunan langkung sukèng galih | amriksani marang ipenira | 
dene nyubaki karsane | dhuwung nuli pinundhut | sampun katur marang 
sang yogi | jêng sunan malih nabda | apa dhapuripun | Ki Supa umatur 
nêmbah | môngsa borong anggèn paduka mastani | kawula nut ing tuwan 

60. kangjêng sunan ngandika mastani | sun arani kris dhapur sangkêlat | 
dene kris abang warnane | nanging iki tan patut | ingsun anggo wong laku 
santri | iki pantês kagêma | mring patingginipun | nêgara ing tanah Jawa | 
wus pinasthi benjang dadi pusaka ji | kang mêngku tanah Jawa || 


61. lah pundhinên jêbèng den arempit | bokmênawa benjang darbe darah 
| amêngku nungsa Jawane | dhuwung tinampan gupuh | mring Ki Supa 
dhuwung pinundhi | nabda malih jêng sunan | ya gawèkna ingsun | cothèn 
pranti pambêlehan | ingkang patut dèn anggo wong laku santri | mêngko 
sun grèsèk tosan || 


62. kangjêng sunan nuli nyipta wêsi | mêdal saking mêrtabating wahdat | 
amung saklungsu gêdhene | pinaringakên sampun | mring Ki Supa sigra 
kinardi | pinijêt kaping tiga | nuli dadi [da...] 


= 00 


[...di] dhuwung | anulya katur jêng sunan | kalêrêsan ingaran crubuk kang 
kêris | kasmaran kangjêng sunan || 


7. Asmaradana 


1. ri sêmana Sunan Kali | pamit marang ibu rama | wangsul mring Dêmak 
karsane | Ki Supa apan tinilar | kinèn tut palakrama | gya lumampah sang 
awiku | Iman Sêmantri tut wuntat || 


2. tan winarna kang lumaris | kawarnaa Kyai Supa | kang pasihan lan 
garwane | Ki Supa pamit mring garwa | arsa mring Majalêngka | atêtuwi 
rama ibu | Ki Tumênggung Supadriya || 


3. kang garwa tan kêna kèri | arsa priksa maratuwa | gya pamit rama 
ibune | têtuwi mring Majalêngka | sang rêtna wus karilan | pinaring 
pawongan agung | jalu èstri wolung dasa || 


4. sigra budhal sang aputri | nitih joli jinajaran | upacaranira abyor | Ki 
Supa nitih turêngga | rêspati payung abang | kang ningali brêngta wuyung 
| Ki Supa bagus taruna || 

5. kunêng wau kang lumaris | ya ta gênti kawarnaa | nagri Dêmak 
winiraos | Sang Dipati Natapraja | wus saos wrêksanira | badhe karya 
masjid agung | pra wali pêpak sadaya || 


6. Kangjêng Sunan Giri prapti | anggawa saka sêkawan | tanapi Jêng 
Sunan Ngampèl | ambêkta saka sêkawan | miwah [mi...] 


e 


[...wah] Jêng Sunan Benang | lawan Kangjêng Sunan Kudus | tuwin Sunan 
Purwagônda || 


7. Pangeran Palembang prapti | angampil saka sêkawan | kayune jati 
trêmbalo | Sunan Wukirjati prapta | gawa saka sêkawan | Kangjêng Sunan 
Kali rawuh | lan Pangeran Sitijênar || 


8. jangkêp wolu para wali | sanga Pangran Sitijênar | mukmin dadi 
pênganjure | ngladosi saka nyêkawan | Jêng Sunan Kalijaga | ngladosi 
saka mung têlu | canthoka kang sami bêkta || 


9. la dene kurang sawiji | dèrèng angsal angupaya | para mukmin prapta 
kabèh | anggawaa kang sêsaka | bubuhane nyêkawan | sêdaya sami 
pinatut | pinasah lawan rêmpêlas || 


10. kumrubut wran nambut kardi | ngundhagèni kang sêsaka | pinetang 
gunging sakane | agêng alit wolung dasa | nanging kirang sajuga | Jêng 
Sèh Maolana muwus | mring Jêng Sunan Kalijaga || 


11. lah ta jêbèng Sunan Kali | aja sira ngeca-eca | besuk esuk ing adêge | 
sakaguru maksih kurang | kang kèthèr kaki sira | Jêng Sunan Kali umatur | 
gih mangke dalu ngupaya || 


12. ya ta Kangjêng Sunan Kali | kasusu karya sêsaka | angadhêpi mring 
wong mêthèl | ing dalu nglêmbur 


s D es 


sadaya | nglumpukkên sagung tatal | tinumpuk tinata mujur | sinêbda dadi 
sêsaka || 


48 


13. anuli dipun tatahi | ingawag lawan dêduga | pangêrête wus pinêthèl | 
duk lèrèn dènnya mamêrang | jêng sunan sèlèh gaman | nuju orong-orong 
mêtu | katindhihan ing gêgaman || 


14. githoke pothol sasisih | orong-orong kalintingan | sêsambat pothol 
gulune | munggèng ngarsane jêng sunan | sambate lir gurantang | adhuh- 
adhuh gustiningsun | kawula nuwun usada || 


15. akêbat pêthèl dèn ambil | dhumatêng wau jêng sunan | orong-orong 
matur alon | kula gusti botên dosa | lamun pinêjahana | jêng sunan 
ngandika arum | tan nêdya matèni sira || 


16. asèlèh gêgaman mami | tan wêruh yèn sira mêdal | mêngko sira 
orong-orong | sêsambat atakon dosa | dosanira kainan | tan wêruh ing 
cilikipun | ngadhêpi janma mamêrang || 


17. orong-orong matur aris | tan nêdya pabên kawula | mung nyuwun 
tulung wak ingong | jêng gusti ingkang sinihan | marang Kang Murbèng 
Gêsang | yèn gusti tan arsa tulung | luhung nuntên untapêna || 


18. jêng sunan wêlas ningali | 


-== 263 = 


kang orong-orong cinandhak | nuli sinambung gulune | tatal jati kang 
kinarya | nèng githok prênahira | sêmana waluya sampun | orong-orong 
githok tatal || 


19. wus pulih lir wingi uni | inguculkên sangking asta | wus mulya kadi 
waune | kawarnaa sampun enjang | sagung para oliya | sami ngatag 
angkat junjung | gumuruh wong nambut karya || 


20. lir sêmut solahing janmi | anggili tanpa wilangan | angusung lêmah 
wêdhine | miwah wong kalang mêrgôngsa | polahe lir rewônda | Pêncawati 
sêdhêngipun | mring Nglêngka nambak samodra || 

21. ing Bintara sang dipati | lir pendah Bathara Rama | jênêngi karya 
tambake | para wali sami donga | nênuwun mring Hyang Suksma | yayah 
dewa swarga tumrun | ngèstuti waluyèng karya || 


22. sakaguru wus rinakit | lor kulon Prabu Satmata | kidul kulon Sunan 
Ngampèl | kidul wetan Sèh Molana | lor wetan Sèh Mêlaya | saka tatal 
kang rumuhun | cinêblèk ngadêg priyêngga || 


23. kang tiga sami nimbangi | mêdalakên kaprawiran | sami ngadêg 
sêsakane | nging ngadêg mawi lantaran | samya tinuntun asta | nuli 
pamidhanganipun | 


s= 264 = 


dèn oyog manjing sêsaka || 


24. saka rawa anututi | anurut saka sêkawan | sigra minggah pangêrête | 
gya manjing purusing saka | dhadha pêksi andiya | wus ngadêg dudur 
umagut | sadaya wus kinancingan || 


25. takir lumungsir prit gantil | wus pinasang kinancingan | datan antara 
usuke | lawan rèng wus pinakonan | mastaka gya pinasang | ngadêg 
sasêngkalanipun | lawang trus gunaning janma ||[19] 


26. sigra sagung para wali | amawas lêrêsing keblat | nanging pradongdi 
karsane | ana kang ngoyog mangetan | sawênèh nora rêmbag | masjid 
dèn oyog mangidul | darêdah pirembagira || 


27. kèndêl ingkang nambut kardi | dene ingkang pra oliya | sami sulaya 
rêmbage | tan sagêd rujuk karsanya | kang majêng lêrês Mêkah | gèsèh- 
gèsèh wawasipun | keblating masjid punika || 


28. kongsi manêngah Hyang Rawi | tan ana wêkasanira | sigra Sèh Mêlaya 
age | jumênêng ngidul adhêpnya | kang asta kiwa nyandhak | ing mastaka 
masjidipun | astane têngên anyandhak || 


29. mastakaning Mêkah masjid | wus gathuk kala sêmana | sinamya 
nênggih keblate | Sèh Mêlaya sru manabda | lah para kônca nêdha | 

sa 205 === 


mawas saking keblatipun | inggih masjid ing Bintara || 


30. ing mangke wus ingsun sami | lan keblating masjid Mêkah | wali 
samya gawot[20] tyase | duk dulu marang Sèh Mlaya | jrih ngungun 
jroning nala | sadaya sumaur sampun | lêrês kang masjid keblatnya || 


31. wus inguculakên nuli | sampun kondur masjid Mêkah | sanalika wus 
tan katon | kang katingal masjid Dêmak | sêksana ingunggahan | tinrapan 
usuk rèngipun | gya pinasang sirapira || 


32. saka pênanggap pra tuwin | kang ponang sêsaka rawa | pan sampun 
rinakit kabèh | pênanggap pinayu wrata | pangêrêt tumpang tiga | têngah 
pangimananipun | miwah kiwa têngênira || 


33. ginatra pangimannèki | nênêm pitu pangimbaran | rêspati ing jro 
masjide | dinadak kinarya Jumngah | kang ngimani Jêng Sunan | Benang 
dene kutbahipun | nênggih Jêng Sunan ing Arga || 


34. musiral Jêng Sunan Kali | ingkang adan Sunan Wurya | kêlawan Sunan 
Ngudunge | ing Crêbon lawan Palembang | gih sami tumut adan | pra wali 
lan mukmin sagung | malbèng ing masjid asalat || 


35. tanapi sabat lan murid | awor dènira asalat | lumêbu marang masjide | 
pira-pira janma salat | sampun [sampu...] 


=: 266 = 


[...n] klêbu sadaya | saking jêmbar agêngipun | wau masjid ing Bintara || 


36. lan barkahing para wali | sabakdanira asalat | mukmin sami bubar 
mulèh | lan sagunging murid sabat | sampun bubar sadaya | para wali 
maksih kantun | prasamya apêpujian || 


37. pêpujian sarwi dhikir | kongsi wuru dhikirira | tan wangwang jiwa 
ragane | kang dhinikir wus waspada | jumbuh Gusti kawula | sangking 
wuru dhikiripun | lir pendah yuda kanaka || 

8. Pangkur 


1. sêmana para oliya | para wali glis samya liru dhiri | pama sêgara lan 
alun | tan adoh pinangkanya | tinarima sami ing surasanipun | tan ana 
rasa-rumêngsa | rasaning kawula gusti || 


2. luwar saking jati purba | para wali Jêng Benang sigra angling | uluk 
salam wuwusipun | nuli maca kudangan | kudangane jêng gusti andika 
rasul Japan sarwi asung salam | sagung ingkang para wali || 


3. sawusnya sami salaman | para wali lênggah tumêngèng nginggil | 
anulya sami andulu | dangu-dangu katingal | pangimanan anênggih ana 
gumandhul | buntêlan lulanging menda | opyak sagung para wali || 


4. Jêng Sunan Benang ngandika | kang gumandhul bêcike dipun uthik | 


s= 267 = 


para wali sami rêmbug | anuli Sunan Benang | ngambil tungkat anguthik 
ingkang gumandhul | wus kêna sigra cinandhak | lulanging menda rêspati 


5. buntêlan nuli binuka | jroning lulang ana isine malih | sumêlip di 
warnanipun | kotang kêlawan surat | gya binuka kang sêrat ijêmanipun | 
surat saha nabiyolah | mustapa ingkang sinêlir || 


6. panutan panatagama | ngalam donya ing akir kang sinêlir | mring Gusti 
Allah Kang Agung | dhumawuh Sèh Mêlaya | sahing salam ingsun ganjar 
sira iku | rasukan lorodan ingwang | agêmên ing donya ngakir || 


7. arane Ontrakusuma | ron kastuba lorodan saking swargi | iya sira 
gêntèn ingsun | gadhuh êntrakusuma | lan ulêsing lulang domba sing 
swarga gung | iya gawenên rasukan | agung sawabe ing wuri || 


8. dadi jimating nagara | yèn dèn anggo bawa lêksana sêkti | lah iya 
turun-tumurun | titi tamat kang surat | Kangjêng Sunan Benang angandika 
arum | lah ta jêbèng Kalijaga | sira ginanjar jêng nabi || 

9. lah nuli sira agêma | sun arsa wruh warnanira sayêkti | sadaya 
tinampan sampun | mring Sunan Kalijaga | kang rasukan anulya ingagêm 
[ing...] 


--- 268 --- 
[...agêm] gupuh | warnane kênyar kumilat | mangilat thathit angalih || 


10. Jêng Sunan Benang ngandika | nênggih marang sagunging para wali | 
lir punapa warninipun | Kya Ki Ontrakusuma | kang tinakon pra wali samya 
sumaur | sanès-sanès pandulunya | tan kenging dipun arani || 


11. Sunan Benang malih nabda | mring kang rayi lah jêbèng Sunan Kali | 
ingsun bae yayi mujur | ulês lulanging domba | sun karyane rasukan 
kotang anurun | mring Kyai Ontrakusuma | dene ingsun kang ngimani || 


12. kang rayi matur sumôngga | dèn aturkên carma nuli kinardi | 
Ontrakusuma tinurun | tan dangu nuli dadya | dèn arani Kyai Gondhil 
namanipun | mupakat wali sadaya | kang sami tumut dondomi || 


13. sêmana nuli cinoba | marang Sunan Benang ingkang akardi | nanging 
sangêt sêsakipun | angamplik datan cêkap | Kangjêng Sunan Benang lêpat 
dènnya ngukur | tan ngukur sariranira | kang dèn ukur kangjêng kyai || 


14. Kangjêng Sunan Giri nêdha | nyoba marang rasukan Kyai Gondhil | 
sêmana ingagêm sampun | ananging datan cêkap | kang rasukan tinêdha 
mring Sunan Ngudung | ingagêm inggih tan cêkap | sêdaya gung para 
wali || 


15. agêng alit sami nyoba | 
--- 269 --- 


mring rasukan kotang Kiyai Gondhil | datan ana ingkang cukup | ana logro 
lan sêsak | mung Jêng Sunan Kalijaga ingkang cukup | datan lobok botên 
sêsak | lir ingukur Kyai Gondhil || 

16. Sunan Benang angandika | wus pinasthi sinihan mring Hyang Widhi | 
Ki Jêbèng Kali pinunjul | mring samining oliya | pratandhane tan owah 
ganjaranipun | pinasthi ing tanah Jawa | jêbèng Kali kang ngimani || 


17. sêmana sampun bubaran | para wali kunêng gênti winarni | Sri 
Narendra Majalangu | Sang Prabu Brawijaya | nèng jro pura langkung 
putêg ing tyasipun | dene nagri Majalêngka | ing mangke pinarak gêring || 


18. akèh wong mati kêdadak | enjing sakit sore tumêkèng pati | lara sore 
esuk lampus | marga luntak ludira | angising rah atanapi nguyuh marus | 
saking kathahing papêjah | ing pura kandhêg kang kêmit || 


19. jro pura kathah tyang pêjah | garwa nata Jêng Ratu Dwawarati[ 21] | 
grah sangêt saliranipun | wus lami antaranya | saking sangêt dènnya 
gêrah supe waktu | tanana dhukun mulyakna | lumintu usada prapti || 


20. langkung susah sri narendra | lamun dalu sang nata èsmu ajrih | 
sabên wong saos [sao...] 


san D se 


[...s] kêdhatun | ngandikan marang pura | kinèn mêlèk nèng daganing 
kangjêng ratu | ingkang kêmit jro kêdhatyan | lurah êmpu lawan ngampil 


21. majêng kalih gêgiliran | lurah êmpu kêlawan lurah ngampil | marêngi 
giliranipun | Tumênggung Supadriya | lan kang raka Supagati ki 
tumênggung | marêngi gêrah kalihnya | kadwi datan sagêd kêmit || 


22. kèwêdan ing manahira | saking sangêt karsanira sang aji | yèn sakit 
kang darbe laku | asaos marang pura | apan kinèn sêsulih mring 
putranipun | Supagati Supadriya | sêmana sulih kang siwi || 


23. Supagati putranira | sinulihkên Ki Jigja ingkang nami | Supadriya ki 
tumênggung | asulih putranira | Jaka Supa amarêngi lagi rawuh | lan kang 
garwa putri Tuban | pêngantèn enggal sang pêkik || 


24. nuju tuwi mring kang rama | ingkang rama kaparêng lagya sakit | Ki 
Supa kinèn malêbu | lan kang raka Ki Jigja | inggih kadang nak sadulur 
prênahipun | kêkalih sami prawira | pêngantyan enggal prasami || 

25. sampun prapta jro kedhatyan | Supa Jigja ngandika marang puri | sang 
kadwi wus munggèng ngayun | nèng dagan pêsarean | sri narendra 
ngandika dhumatêng êmpu | êmpu sulih apa 


PA 


sira | iya bisa tulung jampi || 


26. Ki Jigja umatur nêmbah | dhuh pukulun tan asring karya jampi | malih 
ngandika sang prabu | kang bêtah mêlèk padha | ingsun sayah wus lawas 
tan antuk turu | samêngko sun arsa nendra | mung sira ja na aguling || 


27. kadwi umatur sandika | ingkang wêngi anggagap[22] bangun enjing | 
sirêp sajroning kêdhatun | sang nata sampun nendra | Supa Jigja maksih 
lungguh ting kêranthuk | nèng daganing sri narendra | ngêlèki dyah 
pramèswari || 


28. lurah juru pêsarean | sampun nendra kêlawan lurah ngampil | Supa 
sayah dènnya lungguh | anuli sêsarean | andhêkukul anèng batur 
kalihipun | kalajêng turu Ki Jigja | tyang dalêm sadaya guling || 


29. warnanên dhuwung pusaka | pundhèn dalêm munggèng ulon nêrpati | 
nama Kyai Condhongcampur | pusaka paring dewa | sabên dalu mahya 
saking wadhahipun | karsanira amêmôngsa | dêlajad gêmpur kang nagri || 


30. dilalah karsaning Suksma | pundhèn nata ruhara nêluh janmi | 
pratôndha badhe linarut | karaton Majalêngka | Condhongcampur sampun 
wikan mêngsahipun | ingkang nama Ki Sangkêlat | bakal pusaka narpati || 


31. dèn angge marang 


aaa DT esr 


Ki Supa | Kyai Condhongcampur panas kang galih | arsa ngayoni gya mêtu 
| saking pêthi kancana | têluh braja cumalorot kadya antu | Kyai Sangkêlat 
duk mriksa | sigra mêdal anututi || 

32. wus mahya saking warêngka | Ki Sangkêlat amapak saking ngarsi | 
wus panggih Ki Condhongcampur | aris ing aturira | dhuh kiyai sampun 
makatên ing kayun | dene karsa ngrisak wadya | tan sae ingkang 
pinanggih || 


33. Ki Condhongcampur sru mojar | kumalungkung Sangkêlat mêmalangi | 
mêngsa sun ajrih sirèku | gumaib kumawawa | kumawani ngundurakên 
karsaningsun | sira pakaryaning janma | Ki Sangkêlat matur malih || 


34. ywa mangkana karsa tuwan | tinutugkên anêluh tiyang alit | 
bramantya Ki Condhongcampur | sigra dènnya nêrajang | ngering nganan 
asru ing panautipun | sru panggah Kyai Sangkêlat | datan sumêdya 
ngunduri || 


35. warnanên dhuwung Ki Jigja | sarêng wikan sigra dènira mijil | saking 
wrôngka arsa tulung | wus prapta prênahira | nuli panggih saking kering 
kanan nuduk | Kyai Condhongcampur panggah | sarema datan gumingsir 


36. wanti-wanti panuduknya | saking lambung gènira anuduki | gya 
winalês lambungipun | 


san 273 si 


tan pasah kêragangan | kuwalahan lambung dêngkèng sigra mundur | 
mung Kyai Sangkêlat panggah | arame masilih ungkih || 


37. kalimput dènira yuda | Kyai Condhongcampur kasor ing jurit | wus 
pinancas grananipun | remane kacang pagas | têluh braja kocar-kacir 
mawut mawur | ujare kang sampun pana | dadi gabag lan palênthing || 


38. Ki Condhongcampur lumajar | malbèng pêthi kancana datan ririh | 
kêsandhung swara gumrupyuk | mundur Kyai Sangkêlat | nata kagyat 
miyarsa swara gumrupyuk | ing ulonira anendra | dèn ungak tan ana 
rêmpit || 


39. sang nata mangulap-ulap | kanan kering ing ngandhap miwah nginggil 
| datan ana kang kadulu | parêkan eca nendra | sirêp jêjêp tan ana janma 
kang watuk | mung Ki Supa datan nendra | dhêkukul pi-api guling || 

40. kawarnaa ingkang gêrah | garwa nata Ratu ing Dwarawati | kraos 
ènthèng sliranipun | wungu unggyannya nendra | wahing dhèhèm sang 
nata ngandika gupuh | dene wungu sira nimas | paran raosing kang sakit 


41. kang garwa ririh aturnya | ragi asrêp raosing punang sakit | angandika 
kangjêng ratu | wong turu dha tangia | kang nèng jrambah padha 
gugahana [gu...] 


se DT sasi 


[...gahana] gupuh | pawongan tangi sêdaya | wrêdha mudha marêk sami 


9. Sinom 


1. ya ta sampun byar raina | Supa Jigja samya mijil | saking dalêm 
prabayagsa | tinarima mring sang aji | dene nuju marêngi | mulya gêrahe 
jêng ratu | saking lèk Supa Jigja | kêkalih ginanjar sami | arta sinjang 
sabuk kulambi lan dhêsthar || 


2. sêmana Ki Supa Jigja | tumênggungan sampun prapti | Ki Supa lawan Ki 
Jigja | alênggah tiyang kêkalih | Ki Supa bisik-bisik | atutur solahing dalu | 
kalane kang curiga | purun pusakèng narpati | Kyai Jigja nuli ngunus kang 
curiga || 


3. Ki Jigja kagyat tumingal | dene dêngkèng ingkang kêris | gowang wuri 
lêlandhêpnya | têmpak pucuking kang kêris | gawok Jigja ningali | 
kêlangkung dènnya gagêtun | dene dalu tan wikan | dhuwunge kêkalih 
jurit | sami dhuwung lan pusakaning narendra || 


4. Ki Supa narik curiga | Ki Sangkêlat dèn tingali | maksih wêtah datan 
owah | mung balur kadi kinikir | gya sinarungkên malih | Kyai Jigja 
dhuwungipun | sabuk intên dhapurnya | kang gowang dèn urut malih | 
langkung bagus nging alit tangguhe Jigja || 


5. Ki Jigja aris ngandika | dhuwungira [dhuwundgi...] 


s2755 


57 


[...ra] yayi bêcik | age sira umpêtêna | yèn kapriksa mring sang aji | 
mundhak sira bilai | aja wêwarta riningsun | marang ing liyaning wran | 
nadyan ingsun ora bribin | mangke ingsun pangling warnane kris ingwang 


6. Ki Supa aris aturnya | yèn makatên kula mulih | dhumatêng nêgari 
Tuban | Ki Jigja langkung marêngi | rampung gunêmnya kalih | Supa pamit 
rama ibu | Tumênggung Supadriya | wus waluya dènnya sakit | putranira 
rinilan pinaring brana || 


7. Rasawulan nuli nêmbah | mring maratuwanya kalih | pinaring bêrana 
kathah | langkung nuwun sang lir Ratih | sêmana bubar nuli | wong Tuban 
tan ana kantun | wahana joli sang dyah | jajaranira mêrapit | busana bra 
lir pendah putri Ngurawan || 


8. Ki Supa anitih kuda | samarga-marga sêsirig | eram kang sami tumingal 
| warnane Ki Supa sigit | putrine ayu luwih | nèng joli wingit dinulu | 
tangèh rêngganing marga | wus lêpas dènnya lumaris | tan winarna ing 
marga wus praptèng wisma || 


9. sarawuhira ing Tuban | Ki Supa kêlangkung mukti | pan sangêt pinutra- 
putra | marang Sang Dipati Tubin | Ki Supa dhasar alim | amandhita 
ambêkipun | kathah tyang puruita | 


sa DG => 


anggêguru ngèlmu supi | myang pangiwa kadigdayan kanuran ||[23] 


10. lan prabawaning curiga | Ki Sangkêlat langkung bêcik | Ki Supa 
kajanapriya | êmpu prawira sinêkti | manjing mukmin kas adi | Sunan Kali 
gurunipun | kèringan kautaman | aguna sarana sêkti | agal alus Ki Supa 
datan kèwêdan || 


11. kunêng gênti kawarnaa | Sri Narendra Majapait | marêngi dina utama | 
sagung pundhèn dèn kutugi | ambuka pêthi rukmi | ngambil Kyai 
Condhongcampur | tinarik saking wrôngka | sang nata kagèt ningali | 
Condhongcampur pugut kêmbang kacangira || 

12. tugêl saluk pucukira | pamor kadi dèn cukili | sang nata duka ing driya 
| tambuh kang dipun dukani | langkung lingsêm kang galih | mangkana 
osiking kalbu | apa kalêbon dhustha | mrih wirang ingsun nèng puri | baya 
ingsun pinrih mijil saking pura || 


13. lamun ingsun turutana | sêmune ki maling sêkti | sun mêtua saking 
pura | neng ngêndi gon ingsun panggih | datan sêmayan mami | lawan 
mungsuh ingsun pandung | dadi wau sang nata | mupus karsaning dewadi 
| lamun tiwas pêpundhèn pusakaning rat || 


14. sêmana sang nata arsa | amangun pundhèn narpati | nimbali rêkyana 


si BI sa 


patya | kêlawan Ki Supagati | Supadriya tanapi | Japanjigja munggèng 
ngayun | kalima sami ngrêpa | kinèn majêng awotsari | sri narendra 
ngandika mring kyana patya || 


15. hèh Patih Gajah Pramada | ingsun arsa mangun kêris | sun gawe kêris 
pusaka | Condhongcampur ingsun bêsmi | ingsun akarya malih | patih 
sandika turipun | inggih sakarsa nata | kawula dhatêng lumiring | sri 
narendra sigra têdhak mring pungkuran || 


16. wus prapta ing prênahira | êmpu catur munggèng ngarsi | pinêpak 
sêsajinira | bêsalèn pungkuran inggih | Condhongcampur tumuli | tinarik 
marang sang prabu | ki patih kinèn mola | gêng panjange nuli dadi | 
Condhongcampur pinaringkên Supadriya || 


17. Ki Condhongcampur tinampan | ri sêmana dipun bêsmi | langkung 
gênge kang dahana | kang wêsi sigra sinupit | dèn ambil saking api | 
tinumpangkên paron sampun | Supadriya angangkat | pukule arsa ginitik | 
Condhongcampur sirna mumbul mring ngawiyat || 


18. anggêrêng suwaranira | gumludhug anèng wiyati | awor lawan têluh 
braja | kang sirna kala ing wêngi | anunggil dadi siji | lan lintang dadi 
kumukus | langkung gêng kukusira | kumutug [ku...] 


a a 


[...mutug] nèng langit putih | ingkang wêngi nuju padhang lir raina || 

19. kathah kang sami tumingal | umbule kang ponang agni | pan awor 
kêlawan lintang | kumukus lintang ing langit | katur marang sang aji | sri 
narendra nulya dulu | dhumatêng pêlataran | aningali lintang gêring | tan 
antara kang lintang nuli nyuwara || 


20. lah Sang Nata Brawijaya | poma sira ngati-ati | sira pitênah 
maringwang | ingsun darma anglakoni | dadi pratêndha mangkin | bakal 
rusaking kêratun | lah mara tutugêna | karyaa dhuwung kang bêcik | 
ingkang aran kêris siji dhapur sasra || 


21. karya tumbaling nagara | lamun tan karya sang aji | kris juga kang 
dhapur sasra | yêkti rusak Majapait | mung iku wêkas mami | ingkang 
lintang mari muwus | sang nata lajêng lênggah | patih êmpu munggèng 
ngarsi | sri narendra aris ngandika têtanya || 


22. patih sira wus uninga | kêris sèwu dhapur siji | yèn wus uning sun 
karyakna | ki patih matur ngabêkti | amba dèrèng udani | mirêng sawêg 
sabda prabu | sang nata malih nabda | kêrigên wong pandhe wêsi | konên 
karya kêris siji dhapur sasra || 


23. Ki Supa matur sandika | manêmbah anuli mijil | Supagati Supadriya | 
Japanjigja datan kari | 


= 279 = 


sêdaya anèng wuri | pêpungkuran prênahipun | lawan lurah kêmasan | 
anêrasah ingkang kêris | lawan mranggi akarya wrôngka curiga || 


24. kunêng gênti kawarnaa | Blambangan Sang Adipati | apan nuju 
lêlênggahan | lawan guru nujum Tingkir | matur Ki Nujum Tingkir | sang 
dipati ulun wêruh | gingsiring kraton Jawa | jangjine kurang sawarsi | 
risakipun nêgari ing Majalêngka || 


25. pulungipun sampun kesah | margi saking pusaka ji | dhuwung 
pundhène sang nata | Condhongcampur ing sêmangkin | wus sirna 
dhatêng langit | awor lan lintang kumukus | pusaka ngalih Tuban | 
dhuwung pêpujaning wali | langkung pelag kang nama Kyai Sangkêlat || 

26. sintên wong agung kanggenan | mring dhuwung pujaning wali | 
ingkang aran Ki Sangkêlat | mêsthi angrèh tanah Jawi | dadi ratu linuwih | 
kinajrihan samèng ratu | ing mangke sampun nyata | nagri Tuban wus 
kêtawis | kanan kering sami ngawula mring Tuban || 


27. Sang Dipati Bêlambangan | graita mêngku rat Jawi | sêmana sigra 
utusan | andhustha marang ing Tubin | nênggih maling Caluring | sêktine 
kalangkung-langkung | Caluring wusnya dandan | pangkat lampahnya lir 
thathit | sampun prapta ing Tuban jujug ing wisma || 


26. tan [ta...] 


sis PBO si 


[...n] ana janma uninga | jro dalêm ingosak-asik | amatêg aji panggandan | 
prêbawa katon kapinrih | kêlawan bisa mijil | kang pinrih saking gènipun | 
jinurung ing Hyang Suksma | Ki Sangkêlat nuli mijil | saking pêthi marani 
gyaning duratma || 


29. Kyai Sangkêlat cinandhak | dening ki maling Caluring | sigra ginawa 
umahya | sêmana laju lumaris | ing marga tan winarni | Bêlambangan 
sampun rawuh | Ki Cluring trus sumewa | ing ngarsaning sang dipati | atur 
sêmbah sarwi ngaturkên curiga || 


30. sêmana sampun tinampan | dhuwung marang sang dipati | 
kêlangkung sukèng wardaya | sang dipati ngandika ris | ingsun tarima 
yayi | karyanira kang satuhu | lan malih karsaningwang | sirèku sun 
junjung linggih | dadi patih nguyuni wong Bêlambangan || 


31. wus jumênêng patihira | pra tuwin punggawa mantri | ngèstrèni sabda 
dipatya | sêdaya sampun wêradin | sami atumut asih | wit dene 
kasêktènipun | miwah sang adipatya | kunêng gênti kang winarni | 
kaucapa Jêng Sinuwun Kalijaga || 


32. ingkang lagya midêr jagat | tan samar mring agal alit | wus priksa yèn 
arinira | pêpundhène kêna maling | kang rayi tan udani | nuli mampir sang 
awiku | 


ss pol = 

marang nêgara Tuban | sakêdhap anuli prapti | tanpa sangkan sigra 
panggih lan Ki Supa || 


33. Ki Supa gupuh manêmbah | angaras pada sang yogi | sang tapa 
lênggah ing langgar | Kyai Supa munggèng ngarsi | sang wiku ngandika ris 
| jêbèng ingsun arsa wêruh | dadine Ki Sangkêlat | Ki Supa nêmbah nulya 
glis | ngambil dhuwung mring pêthi akudhandhangan || 


10. Dhandhanggula 


1. Kyai Supa kumêpyur kang galih | rawatane ing pêthi tan ana | dene tan 
owah kuncine | sêmana tanya gupuh | ya ta marang wau kang rayi | kang 
rayi datan wikan | gènnya rawat dhuwung | anuli marêg jêng sunan | 
gupuh-gupuh Rasawulan angabêkti | mring raka kangjêng sunan || 


2. tinarima sang rêtna alinggih | munggèng ngarsa jajar lan kang raka | 
jêng sunan aris sabdane | lah êndi ingkang dhuwung | Kyai Supa matur 
ngabêkti | kawula nuwun duka | dhuwung dèrèng pangguh | ing pêthi 
suwêng kewala | ri paduka datan rumaos angêlih | gènipun Ki Sangkêlat || 


3. kangjêng sunan angandika aris | marang rayi Dèwi Rasawulan | 
babêthaka ariningong | lêmbaran sêga wuduk | Rasawulan nêmbah nulya 
glis | mundur arsa bêbêthak | sêmune kasusu | nyêpêng kuthuke kang 
putra | 


m: e 


tan pêpoyan putranira maksih guling | cumucut wayahira || 


4. sang pandhita ngandika bêbisik | mring Ki Supa ingsun asung wikan | 
marang sira satêmêne | sira pan ora wêruh | dhuwungira ginawa maling | 
Caluring raning dhustha | sêktine kêlangkung | dinuta marang dipatya | 
Bêlambangan kang nêdya mêngku rat Jawi | ngupaya sarating rat || 


5. pan wus wêruh ingêring nagari | yèn wus ngalih pulunging narendra | 
nèng Tuban palerenane | lah jêbèng jatènipun | dhuwungira lamun tan 
mulih | mêsthi kabèh rat Jawa | Blambangan kang mêngku | yèn sira bisa 
miguna | ulatana margane sangkêlat panggih | amrih tilas ing wuntat || 

6. tur sandika Ki Supa ngabêkti | inggih darmi kawula lumaksa | ngulati 
pusaka rajèng | amung nyuwun pangèstu | mugi-mugi nuntêna panggih | 
kangjêng sunan ngandika | ya pangèstuningsun | sêlamêta lakunira | aja 
lawas iya nulia kêpanggih | dèn bisa laku samar || 


7. kawarnaa ingkang wungu guling | Supaputra lajêng marang blumbang | 
makani ulam karsane | bawane rare tanggung | dèrèng priksa dugi 
prayogi | anggêbyur ing balumbang | tan ana kang wêruh | adangu kèlêm 
ing toya | nuli pêjah layon kumambang [kuma...] 


=: 283 == 


[...mbang] ing wanging warih |[24] dangu datan konangan || 


8. kangjêng sunan têtanya mring rayi | lah ta jêbèng ingsun dangu 
lênggah | putranira datan katon | timbalana putrèngsun | sun arsa wruh 
gênge samangkin | Ki Supa matur nêmbah | tilêm dèrèng wungu | jêng 
sunan malih ngandika | ya gugahên wus awan dene tan tangi | Ki Supa 
nêmbah mentar || 


9. malbèng wisma arsa gugah siwi | nging tan ana nuli ingulatan | dèn 
ungak marang pawone | kang putra dèrèng pangguh | lajêng marang 
blumbang kêpanggih | layone ingkang putra | kumambang ing ranu | Ki 
Supa datan wêwarta | sinarèhkên kèngêtan Jêng Sunan Kali | mapan 
lagyarsa dhahar || 


10. sampun kongsi kadung ing panggalih | mila datan wêwarta mring 
garwa | cinêgatan ing karsane | ingêntas layon sunu | sinarèkkên gènira 
guling | pinindha lare gêsang | siningêban sampun | nulya panggih lan 
kang garwa | ngenggalakên gènira bêthak kang rayi | mring pawon wus 
sumêkta || 


11. sigra marêk ngarsane sang yogi | datan matur sinamur kewala | jêng 
sunan amrih supene | nuli kang garwa rawuh | atur dhahar sampun sumaji 
| sêkul wuduk lêmbaran | pêpak abênipun | lan ulam balêbêt tômbra | 
wawutuhan tan ana kalong 


se DAs 


sacuwil | mung tugêl kèpètira || 

12. nuli wijik jêng sunan abukti | kang lêmbaran kadhahar dagingnya | 
tuwin pinunggêl brutune | jêng sunan nulya dangu | mring kang putra 
suwe tan prapti | dene suwe putrèngwang | tan tangi aturu | Ki Supa 
umatur nêmbah | sampun adat adangu gènipun tangi | sakit lamun 
ginugah || 


13. kangjêng sunan nimbali pribadi | lah Supanom sira atangia | payo 
dhahar lawan ingong | kang pêjah nuli wungu | lajêng mijil sigra 
sumandhing | mring uwa kangjêng sunan | kang putra rinangkul | jêng 
sunan aris ngandika | kulup payo adhahar kêlawan mami | lêmbaran 
kuthukira || 


14. Supaputra lajêng tumut bukti | mring kang uwa mêpês lir wong tuwa | 
Ki Supa runtuh êluhe | lênggahira tumungkul | kangjêng sunan sampun 
udani | waspa mijil ngusapan | sang tapa amuwus | lah jêbèng apa 
karannya | ngêmu waspa apa kang kêrasèng galih | Supa nêmbah tur 
wêca || 


15. milanipun kawula anangis | putra tuwan wau sampun pêjah | kalêbèng 
warih margine | sarêng paduka nguwuh | putra tuwan gêsang sumandhing 
| ngrêsahi tuwan dhahar | kraos manah ulun | jêng sunan aris ngandika | 
sira iku dora asih marang mami | ngaturkên kuthuk [ku...] 


m n 


[...thuk] gêsang || 


16. gya lêmbaran ingkang anèng piring | gêsang malih Supaputra 
nyandhak | nging wus nir wulu brutune | pan dadi jêpun tukung | 
Supaputra supe abukti | mung bopong kuthukira | rêmêne kêlangkung | 
pinangku gya pinakanan | kangjêng sunan dumugèkkên dènnya bukti | 
abêne ulam tômbra || 


17. langkung nikmat gènira abukti | ulam têmbra dhinahar dagingnya | 
tan owah sirah êrine | tanapi jroanipun | datan owah daginge ênting | jêng 
sunan angandika | apa bumbonipun | iwak têmbra luwih eca | ingkang rayi 
matur bumbu urip-urip | sang tapa angandika || 


18. iya bênêr sira angarani | urip-urip urip sadayanya | kang dhahar lawan 
ulame | de padha uripipun | nuli tômbra kang anèng piring | anggronjal 

malih gêsang | ngandika sang wiku | sun arani reges sira | dene uwis 
dagingira ênting urip | dadia tilas ingwang || 


19. ingkang tômbra anuwun turnèki | kangjêng sunan mugi tinulusna | 
asih ing mina uripe | jêr saliring tumuwuh | kang gumêlar miwah kumêlip | 
kasrah manungsa mulya | saking Hyang Kang Agung | jêng sunan nabda 
tarima | ponang tômbra wus kinèn malêbèng warih | 


--- 286 --- 
kang kinèn sigra mentar || 


20. wus pinêrnah kang têmbra nèng bèji | toya wêning kang têmbra 
katingal | gumawang sirah êrine | kèpèt jêroanipun | kang katingal daging 
tan pulih | pan dadi patilasan | kala dhaharipun | Jêng Sunan Kali nèng 
Tuban | ingkang tômbra kasawaban tumut sêkti | bisa katon nyeluman || 


21. wus linorot dènira abukti | mring kang rayi tuwin para sabat | wêrata 
murid santrine | ngandika sang awiku | putranira ingsun parabi | Ki Enom 
aprayoga | warnanira bagus | lah uwis sira kariya | lamun arsa ngêtutake 
laku mami | arsa nganglang buwana || 


22. Rasawulan anulya ngabêkti | Kyai Supa dhèrèk mring jêng sunan | wus 
mijil saking kithane | ngandika sang awiku | lah ta jêbèng mangkata nuli | 
mring nagri Bêlambangan | aja tutur-tutur | marang anak rabinira | lamun 
sira tutur marang anak rabi | mêsthi tan sida lunga || 


23. Kyai Supa nêmbah sigra pamit | nuli laju marang Bêlambangan | 
kalilan lajêng lampahe | andum slamêt sang wiku | kur-ungkuran dènnya 
lumaris | sami datanpa rowang | mangalor angidul | lampahe Supa 
winarna | gêgancangan [gêgancang...] 


--- 287 --- 
[...an] ngupaya marga kang aglis | numpang ing êmpu dagang || 


24. ana êmpu Madura kang prapti | Kyai Singkir nênggih aranira | Ki Supa 
nunut karsane | angalih aranipun | Kyai Kasa ingkang wêwangi | sami 
pandhe nglautan | Kasa Singkir pêthuk | ingaku kadang taruna | Kyai Kasa 
sêmana ginawa mampir | marang nagri Madura || 

25. sêlamine lumaku jêladri | Kyai Kasa pandhe ing lautan | ngrewangi 
karya calone | kawan dasa pikantuk | sami angsalira Ki Singkir | padha 
kuwasanira | anyingkirkên mêndhung | nyingkirkên barang prakara | 
anyingkirkên sato galak wisa mandi | tawa dening Ki Kasa || 


26. awêtara antuk madyèng tèngsi | Kyai Kasa nèng nagri Madura | nuli 
layar baitane | Sumênêp kang jinujug | êmpu bisu dipun pondhoki | wêtara 
madya cêndra | lajêng lampahipun | prapta nêgara Koripan | milu pandhe 
awêtara madya sasi | lajêng mring Bêlambangan || 


27. tan winarna laminirèng margi | Kyai Supa praptèng Bêlambangan | 
ngalih Ki Pitrang arane | jujug wismaning êmpu | Êmpu Sarap dipun 
pondhoki | Pitrang kanggêp karyanya | dadi panjakipun | Ki Sarap 
kêlangkung suka | wit Ki Pitrang cakêp ing saliring kardi | 

mawèh rêsêping driya || 


28. pakaryanya Sarap nambut kardi | sabên dina marang jroning pura | 
mring bêsalèn pasowane | Ki Pitrang datan kantun | apan sami anambut 
kardi | karya dhuwunging nata | kathah karsanipun | kang jênêngi kyana 
patya | nèng bêsalèn anyêlani gawe lading | marang Ki Empu Sarap || 


29. Kyai Sarap aparentah nuli | wau marang panjak Kyai Pitrang | akarya 
lading tunggule | sigra kinarya sampun | tandya katur marang ki patih | 
sêmana wus bubaran | sêdaya ngaso wus | ki patih duk praptèng wisma | 
nulya lênggah astanira nyêpêng lading | anyar dèrèng kaasah || 


30. gènnya lênggah parêg lan kang siwi | maksih timur rumusuh wancinya 
| ingugung barang karsane | angrêbat lading tunggul | lêlandhêpe 
cinandhak kêni | kabêlèr astanira | niba lajêng lampus | ki patih kagyat 
karuna | datan nyana kang putra tumêkèng lalis | dene bêsèr sarema || 


31. ingkang layon wus ingupakardi | apan sampun kinubur sêmana | kya 
patih mangke karsane | anôndha ladingipun | wus ingasah nuli kinardi | 
amêrang wong kadosan | tan jro labêtipun | tan parah laju pralena | 
pinêrangkê- 

--- [0] --- 


[Grafik] 


Kangjêng Ratu Dwarawati gêrah, Kyai Jigja lan Jakasupa sami tugur. 


--- [0] --- 

n pêthetan kayu kumuning | laju gagrag sakala || 


32. anggarjita Kya Patih Caluring | ampuh têmên lading tunggul ika | dudu 
Ki Sarap kang gawe | pan amung panjakipun | mendah karya tumbak lan 
kêris | pantês karya batuwah | mandine kêlangkung | bok iya sun kone 
karya | panjak Sarab bokmanawa bisa kardi | kêris kêlawan tumbak || 


33. sampun enjing kyana patih nangkil | mring bêsalèn kêpanggih Ki 
Sarap | sami sowan nyambut gawe | Ki Pitrang datan kantun | awor panjak 
dènira linggih | kya patih angandika | Ki Pitrang tinêmbung | kinèn damêl 
kêris tumbak | Kyai Sarap umatur marang kya patih | sumôngga ing 
sakarsa || 


34. Ki Caluring angandika maring | Kyai Pitrang mangkana dêlingnya | 
manira angalang gawe | dika gawèkna dhuwung | ingkang ampuh sami 
lan lading | wingi dika akarya | lading alit tunggul | ampuhe kagila-gila | 
kongsi bisa putrèngsun tumêkèng lalis | margi nyêpêng ladingnya || 


35. yèn klêrêsan antuk dika kardi | mêsthi katur marang sang dipatya | 
manira kang ngaturake | Kyai Pitrang umatur | inggih darmi kawula kardi | 
awon sae sumôngga | saking bodho ulun | Ki Pitrang pinaring [pi...] 

[...naring] tosan | kinèn milih kang prayoga gawe kêris | wêsi gya pinilihan 

36. ponang wêsi sêmana kinardi | nulya dadya amung sakêmbaran | tilam 
upih kris dhapure | tumbak biring kang dhapur | sampun katur marang 
kya patih | ki patih ngungun mulat | mula bagus têrus | Ki Pitrang tuhu 
prawira | wignya pandhe arikat dhangankên galih | tan suwe dadi braja || 


37. ajrih asih Ki Patih Caluring | mring Ki Pitrang langkung mamèt manah | 
Ki Pitrang pinrih krasane | sinarah karsanipun | saking datan sagêd malês 
sih | pinêlêng karyanira | dènnya yasa dhuwung | kalêrêsan sinêmbadan | 
sakêlangkung tarima rêkyana patih | Pitrang ingakên kadang || 


38. nuli katur marang Sang Dipati | Bêlambangan Sang Siyung Lautan | 
Pitrang katur sasolahe | ngartika Siyung Laut | mring aturing Patih 
Caluring | anuli tinimbalan | Ki Pitrang wus rawuh | nèng ngarsane sang 
dipatya | tunggil patih Ki Pitrang gènira linggih | kang èsmu mawèh 
brêngta || 


11. Asmaradana 


1. angandika sang dipati | marang ingkang nêmbe prapta | lah bagea 
satêkane | slawase nèng prajaningwang | nêmbah nuwun Ki Pitrang | sang 
dipati malih muwus | lah Pitrang apa 


san DOT, s 


kaduga || 


2. agawe kêris kang bêcik | kang kêmbar lan agêm ingwang | pusakaning 
jagat kene | yèn kaduga sun gawèkna | kinarya sakêmbaran | Ki Pitrang 
nêmbah umatur | lamun wontên kang tinêpa || 


3. narik dhuwung angling malih | lah kapriye sira Pitrang | apa wus awas 
warnane | yèn wus awas gawèkêna | sun karya sakêmbaran | Ki Pitrang 
malih umatur | kawula dèrèng waspada || 


4. yèn kawula kinèn kardi | kêmbaran pundhèn paduka | pinaringna 
lêpiyane | lan panggenan kang prayoga | kenginga kangge muja | kang 
pêtêng panggenanipun | mrih kêtawis ingkang cahya || 

5. lan sajènipun kang suci | kajênêngana kya patya | Ki Pitrang kagêm 
ature | sang dipati angandika | marang rêkyana patya | lah yayi patih sun 
tuduh | anjênêngi Êmpu Pitrang || 


6. gawèkna panggonan sêpi | sarating muja bathara | kang pêtêng suci 
sajène | anuli Kyai Sangkêlat | winadhahan kêndhaga | sarunganira 
pinundhut | dhuwung pinaringkên ligan || 


7. wus tinampan mring ki patih | Ki Sangkêlat nèng kêndhaga | gya mijil 
saking kêdhaton | lan wêsi buda kinarya | waja pamore tunggal | sami 
anèng kêndhagèku | kya patih lawan Ki Pitrang || 

8. ing besalen nuli prapti | nayaka wastra lan Pitrang | ginubahan 
bêsalène | sininggêt mawi sênthongan | apêtêng dening gubah | kya patih 
prêcayèng kalbu | marang Kyai Empu Pitrang || 


9. dhuwung pusakèng narpati | pinasrahkên mring Ki Pitrang | pinêrnah 
sêndhong[25] bêsalèn | ki patih jawi gènira | lawan Ki Empu Sarap | 
anyurtèni sajènipun | kutug mênyan datan pêgat || 


10. sêmana pan sampun wêngi | Ki Supa malbèng sênthongan | amêmuja 
mring Hyang Manon | kang badhe dhuwung pinuja | katrima mring Hyang 
Suksma | dadi kêkalih kang dhuwung | katêlu Kyai Sangkêlat || 


11. katri warnanira sami | tan ana gèsèh sarema | sami sangkêlat dhapure 
| Ki Pitrang bakda mamuja | amatêk sirêpira | jinurung marang Hyang 
Agung | kang jaga turu sêdaya || 


12. Ki Sarap lawan kya patih | kêpati unggyaning nendra | sami anglindur 
angorok | Ki Supa mêtu singidan | angêmpit Ki Sangkêlat | mring narmada 
kang jinujug | pinêrnah sajroning toya || 


13. dinunung nèng sela nuli | sinasaban watu kambang | arêmpit kiwa 
ênggone | sigra wangsul Kyai Pitrang | bêsalèn sampun prapta | malêbèng 
sênthonganipun | 

dhuwung kêkalih tinata || 


14. anèng ing kêndhaga adi | kawarnaa wus raina | mahya saking 
sênthongane | amungu marang kya patya | patih agudandampani[26] | 
ningali padhang gumuyu | ngandika têtanya warta || 


15. Ki Pitrang umatur aris | punika ingkang kêndhaga | katuripun sang 
arajèng | kawula dèrèng uninga | isine kang kêndhaga | ki patih nampani 
gupuh | kêndhaga sigra binuka || 


16. isine dhuwung kêkalih | pan sami dhapur sangkêlat | kêmbar tan ana 
bedane | ki patih gawok tumingal | aris dènnya têtanya | ingkang pundi 
polanipun | Pitrang umatur tan wikan || 


17. kawula datan udani | mêmuja turuning cahya | ing dalu tan winiraos | 
kang cahya sampun tumêdhak | nênggih dhatêng kêndhaga | dèrèng 
priksa warnanipun | kang dhihin lawan kang anyar || 


18. kewraning tyas kyana patih | sang kalih lumêbèng pura | sampun 
cundhuk lan sang rajèng | sang kadwi wus munggèng ngarsa | angaturkên 
kandhaga | sigra pinundhut mring prabu | ponang kêndhaga binuka || 


19. isinya katga kêkalih | pan sami dhapur sangkêlat | kêmbar tan ana 
bedane | dipati langkung kacaryan | mangkana ris dêlingnya | Pitrang êndi 
[ê...] 

[...ndi] kang rumuhun | apa kering apa kanan || 


20. Ki Pitrang matur wotsari | kawula botê[27] uninga | sumôngga ing 
karsa rajèng | sang dipati kewran ing tyas | nuli ngasta sarungan | 
sinarungkên ingkang dhuwung | sarema tan mawi rênggang || 


21. sinarungkên gênti-gênti | tan ana ing siwahira | wrôngka siji dhuwung 
karo | apan sami manjingira | sami ing warnanira | sang dipati malih 
muwus | ingkang êndi pundhèn ingwang || 

22. Ki Pitrang matur tan uning | sumêngga karsa paduka | dèrèng 
waspada warnane | pêpundhèn dalêm curiga | ngênglêng tyas sang 
dipatya | sinawang-sawang kang dhuwung | gênti-gênti manjing wrêngka 


23. sarema tan mawi slisir | dhuwung kêmbar kamanikan | wali-wali 
pandangune | sang dipati mring Ki Pitrang | tan owah aturira | sumêngga 
karsa pukulun | langkung eram sang dipatya || 


24. angling malih sang piti |[28] karo pisan pundhèn ingwang | sun larangi 
gawe manèh | dhuwung kang dhapur sangkêlat | ngamungna ingkang 
kêmbar | yèn ana ingkang kabanjur | iya nuli kalêbura || 


25. Ki Pitrang lawan kya patih | tur sandika sarwi nêmbah | ngandika 
malih sang rajèng | luwih bangêt tarimèngwang | tan ana sun walêsna | 
mring Ki Pitrang sêtyanipun | kongsi dèn rewangi muja || 


eg 


26. dadi keris ingsun iki | dudu Pitrang ingkang karya | olehe muja dewane 
| pratandhane datan wikan | kang dhingin lan kang anyar | kyana patih 
nêmbah matur | kasinggihan sabda tuwan || 


27. sang dipati angling malih | Ki Pitrang sun junjung lênggah | ing 
Sêndhang Sêdayu mangke | arana Pangeran Sêndhang | rabia 
putraningwang | Sugiyah warnane ayu | Ki Pitrang nuwun tur sêmbah || 


28. aparentah sang dipati | manggihkên kang putra kênya | kya patih dadi 
besane | mangku marang Kyai Pitrang | ki patih langkung suka | dhasar 
wus ngaku sadulur | dènira sih tan kêpalang || 


29. arame wong nambut kardi | ing pura lan kapatihan | wus tinabuh 
gamêlane | awêtara limang dina | unine kang pradôngga | nuli pangantèn 
malêbu | tinimbalan marang pura || 


30. ingiring punggawa mantri | miwah kang para bupatya | abra sinang 
busanane | pangantyan wus praptèng pura | lunggwèng bangsal kancana | 
putranira sang aprabu | nênggih sampun binusanan || 

31. amangagêm adi luwih | tangèh rêngganing busana | tuhu yèn putri 
kinaot | karêngga dening busana | lir murca kinêdhèpna | musthikani[ 29] 
sang dyah ayu | wus munggèng ngarsaning rama || 


32. Pangran Sêndhang [Sê...] 

[...ndhang] dèn timbali | praptèng ngarsa atur sêmbah | sang dipati 
ngandika lon | kaki Sêndhang tampanana | pratandhane sih ingwang | 
putrèngsun wanodya ayu | ya dadia jatukrama || 


33. Pangran Sêndhang atur bêkti | kêlangkung nuwun kawula | pinaring 
jimat pamine | sigra pinondhong sang rêtna | inginggahkên jêmpana | 
parêkan ngiring sêdarum | sami ngampil upacara || 


34. sampun mijil saking puri | pangeran jajari ngarsa | pan sarwi mandhi 
tumbake | sarêng praptèng pamurakan | pangran nitih turêngga | 
pinayungan kartas biru | tinêlacap ing pêrada || 


35. ing wuri sang rajaputri | rêspati nitih jêmpana | amêrapit jajarane | tan 
kocap rêngganing marga | wus praptèng kêpatihan | sigra têdhak sang 
rêtnayu | pinanggihkên lan Ki Pitrang || 


36. pinondhong mring dalêm aglis | ya ta sampun tata lênggah | kang 
ngiring pêngantèn andhèr | mijil kang ponang sunggata | sadaya sami 
dhahar | wrata jawi lêbêt sampun | linorot sigra bubaran || 


37. wus samya ngaso pra ngiring | tan kawarna rêsminira | bangun turut 
kang pangantèn | sampun atut palakrama | kèh janma kang tumingal | 
pêndhak dina laminipun | pêngantèn nèng kapatihan || 


san DO Para 


38. malbèng pura mit sudarmi | arsa budhal marang Sêndhang | wus kari 
lan mring sang rajèng | tanapi mring kyana patya | rinilan sigra budhal | 
dhumatêng Sêndhang Sêdayu | wong Sêndhang mêthuk sadaya || 

39. lampahira wus lêstari | gumuruh samarga-marga | kang kamargan 
samya nonton | wus datan kawarnèng marga | samana praptèng 
Sêndhang | tumamèng ing suyasa gung | de wisma ingkang adarbya || 


40. gih Pangran Sêndhang kang swargi | kadange Nata Blambangan | seda 
tan darbe warise | pramila suwung kewala | mangke karsa dipatya | 
pinaringkên putra mantu | gih Pangran Sêndhang samangkya || 


41. kinèn têtêp apalinggih | tan owah parentahira | wong Sêndhang wus 
suyut kabèh | sigêg Pangeran ing Sêndhang | ya ta gênti kawarna | wau ta 
Ki Agêng Tarub | pan sampun pêputra priya || 


42. sajuga pêkik kang warni | sêmbada sêkti digdaya | Gêtas Pêndhawa 
parabe | amung sajuga punika | Lêmbupêtêng wus lena | kang putra 
gumanti sampun | ananging ngalih dhukuhnya || 


43. ing Sela kithanya mangkin | jêjuluk Ki Agêng Sela | dene ing Tarub 
samine | mung kinarya patilasan | warnanên Kyagêng Sela | mangke 
palakrama sampun | 

antuk putri ing Sumêdhang || 


44. sudarmanira sang dèwi | asal saking nagri Cêmpa | saking Arab 
nalurine | rajaputri ing Sumêdhang | kaprênah wayahira | lan Dwarawati 
Jêng Ratu | garwane Sang Brawijaya || 


45. Ki Agêng Sela samangkin | kasêngsêm mring ngèlmu rasa | olah 
agama sucine | pan sampun apuruita | mring Sunan Kalijaga | 
pinanjingakên sadulur | lawan Dipati Bintara || 


46. sih-sinihan risang kadwi | supêkêt dènnya kêkadang | sang dipati dadi 
anom | Gêtas Pêndhawa kang tuwa | kinarya tuwanggana | saliring 
rêmbag tinantun | dhinahar saaturira || 

47. Ki Agêng Sela ngrembagi | anêlukkên Majalêngka | sang nata pinrih 
Eslame | Mahaprabu Brawijaya | dèrèng manut agama | sang dipati 
karsanipun | kang rama kêdah pinêksa || 


48. sêmana sang adipati | sowan marang Majalêngka | Ki Agêng Sela 
rowange | dèn iring murid sabatnya | ing marga tan winarna | wus prapta 
ing Majalangu | anjujug ing kapatihan || 


49. laju sowan marang puri | wus tundhuk ngarsa narendra | ya ta wau 
sang arajèng | lênggah mungging bangsal rukma | kya patih lan dipatya | 
wus mungging byantara prabu | ngandika sri naranata || 


> 999 = 


12. Sinom 


1. lah bagea putraningwang | anglêngkara seba mami | apa ana karsanira 
| nêmbah matur sang dipati | mila sowan rama ji | yèn marêngi karsa 
prabu | di dalêm Majalêngka | kawula suwun sang aji | gih sadaya samia 
lampah agama || 


2. paduka mugi Eslama | prayogi akarya masjid | kadya masjid ing Bintara 
| kaidenan para wali | nata ngandika aris | sasênêngan bab puniku | ora 
nglarangi ingwang | kang padha gêlêm nglakoni | nanging ingsun tan arsa 
agama Islam || 


3. kang putra merang jroning tyas | tan kadhahar aturnèki | kèndêl tan 
mulat ing liyan | sarirane dèn tingali | sang nata wus udani | sinamun 
ngandika arum | hèh patih kayaparan | sakèhing wong pandhe wêsi | apa 
ana kang sanggup karya curiga || 


4. katga siji dhapur sasra | kya patih matur wotsari | di dalêm êmpu 
sêdaya | sêpuh anèm agêng alit | tan wontên kang kadugi | dèrèng wikan 
warninipun | sang nata èsmu duka | dhumatêng rêkyana patih | sri 
ngandika lah sira dhewe mênyanga || 


5. ngupaya êmpu utama | aja age-age mulih | yèn durung ana sanggupa | 
anutugi karsa mami | lah wis bubara mulih | 

kêkalih sarêng wotsantun | wus mijil saking pura | sang kadwi sarêng 
lumaris | kur-ungkuran kya patih lan sang dipatya || 


6. kunêng ta ingkang lumampah | warnanên malih sang aji | têdhak 
marang pêpungkuran | mriksani wong nambut kardi | kêmasan lawan 
mranggi | myang sagunging para êmpu | pulombang Supadriya | Ki Japan 
lan Supagati | Kyai Êmpu Suprana miwah Ki Jigja || 


7. Panêti lan Salaita | Bêkêljati lawan Modin | Ki Mèhi lan Wanabaya | Ki 
Kuwung tuwin Ki Singkir | sagung êmpu rat Jawi | sami kinèn karya 
dhuwung | kang dhapur warna-warna | nanging tan ana nyubaki | 
dhuwung siji ingkang dhapur nagasasra || 


8. sri narendra pagunêman | lan dasih kang nambut kardi | hèh mranggi 
ingsun têtanya | gonira anambut kardi | paran kadayannèki | antuk 
bêrkahirèng ratu | Ki Mranggi aturira | tan angsal bêrkahing gusti | datan 
bukti yèn botên tampi ganjaran || 


9. sri narendra ris ngandika | ya ingsun darma nglakoni | wus pinasthi 
karsèng dewa | nrima ganjaran sathithik | tan olah[30] barkah mami | lah 
ta sira bocah êmpu | sira matura wêca | unggwanta anambut kardi | apa 
sira pakantuk barkah narendra || 


10. ki êmpu matur 
--- 301 --- 


wotsêkar | pukulun têrkadhang gusti | inggih wontên lêlangkungan | 
punika barkahing gusti | yèn datan wontên ugi | mung cêkap karsa sang 
prabu | nata malih têtanya | tukang mas matura yêkti | apa sira olèh 
barkahing narendra || 


11. lurah kêmasan tur sêmbah | inggih angsal barkah gusti | sabên kawula 
nglêbur mas | punika barkah narpati | pinasthi sabên kardi | antuk wragad 
kalih tangsul | sing silipa mèt amba | sêpalih tangsul sêtail | tan kêtawis 
warni lan wawrat tan owah || 


12. sênadyan katêngganana | kêlawan dipun wudani | malah dados rêna 
amba | tan pakèwêt mêndhêt silip | saking prapèn lan kowi | punika ing 

silip ulun | inggih arêngkang bêkta | saking bêrkahing narpati | yèn 
klêrêsan agêng ganjaran narendra || 


13. sang nata gumujêng suka | angandika èsmu manis | iya bênêr aturira | 
salir pakaryaning dasih | iya katrima ngambil | wit saking barkahing ratu | 
nadyan sira culika | saking suka dènnya ngambil | alantaran saka 
bêrkahing narendra || 


14. sayêkti ratu winênang | ngingoni ing dasih kardi | ngupaya dasih 
utama | marang saliring pakarti | ratu ingkang ngajèni | karyaning [kar...] 

[...yaning] dasih kang èstu | tan ketang culikanya | kalingan mring karya 
luwih | ganjarane ngluwihi ajining karya || 


15. yèn dasih mundhak karyanya | sang nata angganjar maning | sira 
Êmpu Supadriya | kabèh pandhe tan ngarani | yèn sira bisa kardi | kêris 
siji dhapur sèwu | gêdhe ganjaran ingwang | pêsthi sun karya bupati | para 
êmpu ngaturakên pêjah gêsang || 


16. sri narendra ris têtanya | Supadriya putranèki | kang aran Ki Jaka Supa 
| dene tan ana kaèksi | tan milu nambut kardi | Supadriya nêmbah matur | 
di dalêm imah-imah | tinriman putri ing Tubin | ngêtutakên pun Supa 
marang rabinya || 


17. malih ngandika sang narpa | dene bêkja dèn trimani | marang ibu ratu 
Tuban | yêkti mukti tan wèh mulih | Supadriya sun tuding | mentara mring 
Tuban gupuh | timbalana Ki Supa | têmbungên uwa dipati | Supadriya amit 
manêmbah gya mentar || 


18. sampun mijil saking pura | praptèng jawi wus kapanggih | kêlawan 
wong tumênggungan | saupacara miranti | sêksana mangkat nuli | kawan 
dasa rowangipun | kunêng kang marang Tuban | ya ta gênti kang winarni | 
nênggih wau Sang Adipati Bintara || 


19. lawan Ki Gêtas Pêndhawa | miwah sagung 

para murid | saking nagri Majalêngka | saos atur sang dipati | marang sri 
narapati | tan kadhahar aturipun | langkung merang ing driya | tan nêdya 
kondur mring nagri | apan laju mring Ngampèl sowan kang rama || 


20. jêng sunan pinuju lênggah | ingayap pra sabat murid | kasaru wau 
praptanya | kang putra sang adipati | ngaraspadèng sang yogi | sampun 
ingancaran lungguh | Kyagêng Sela ngraspada | tinarima kinèn linggih | 
sang pandhita ngandika panamudana || 


21. matur nuwun sang kadwinya | wusnya ngaso sawatawis | sang dipati 
matur nêmbah | dhumatêng sang maha yêkti | amba atur udani | mêntas 
marêk sang aprabu | Sinuwun Majalêngka | ing mangke amba aturi | 
agamia Islam sawadyabalanya || 


22. miwah masjid ayasaa | kaidènana pra wali | kadi masjid ing Bintara | 
sabdanipun sri bupati | sasênêngan wadya lit | kang padha nut gama rasul 
| nanging nata tan arsa | anglampahi gama suci | samangkyamba 
sajroning tyas sangêt merang || 


23. asudarma kapir buda | lêhêng ywa ingaku siwi | nuwun pangèstu 
paduka | mangke nagri Majapait | arsamba rêbat jurit | agami 
bêbukanipun | yèn manuta sang nata | linoro- 


--- [304] --- 


[Grafik] 


Gambar masjid ing Dêmak, kapirsani saking ngajêngan katingal sadaya 
rêrakitanipun. 


-4 [305] -= 


[Grafik] 


Gambar masjid Dêmak, perangan ing nglêbêt, sakaguru kacariyos ingkang 
kadamêl saking tatal. 

t karatonnèki | sinalinan narendra kang gama Islam || 


24. jêng sunan aris dêlingnya | gege laku sira kaki | durung môngsa ratu 
buda | jangjine kurang sawarsi | yèn wus praptaning jangji | sakarsanira 
anggêmpur | mring nagri Majalêngka | yèn ratu Islam wus tampi | 
nugrahane kang ginaib iya sira || 


25. lamun pulung wus tumiba | marang ratu gama suci | sirna dhewe 
ramanira | sri narendra wus udani | paningalira sidik | têrus ing 
wacananipun | ora nyêgah mring Islam | mung sang nata datan arsi | jêr 
wus wikan sang nata mungkasi buda || 


26. ing samêngko kaki sira | ngupayaa pusaka ji | sarat amurba masesa | 
saking sih-sinihan kaki | kang dhihin mring Hyang Widhi | suwunên 
ingkang satuhu | tagihên mring kang karya | nugraha lan pati urip | dèn 
nyatakna ing tingal lan pôncadriya || 


27. rina wêngi aja pêgat | panuwunmu mring Hyang Widhi | ywa uwis yèn 
durung tômpa | dene ingkang kaping kalih | sagung kang para wali | 
suwunên pandonganipun | dèn asih gurunira | turutên wulange kaki | guru 
iku gêntine sudarmanira || 


28. lawan malih amintaa | batuwah pusaka aji | mring ramanta Kalijaga | 
kang wus [wu...] 


= 307 


[...s] olèh sihing Widhi | lawan mintaa maning | pangèstu ramanta iku | 
Sang Dipati Palembang | langkung sih mring sira kaki | lah anggêpên 
lanjaraning uripira || 


29. kang putra matur sandika | kêlangkung padhanging galih | gènira 
tampi piwulang | kathah karaos ing galih | kêlangkung nuwun kang sih | 
dhumatêng sang maha wiku | sêdalu pagunêman | kawarnaa sampun 
enjing | sang dipati tur pamit ing sang pandhita || 


30. catur mangaras ing pada | wus lèngsèr prapta ing jawi | datan kondur 
mring Bintara | laju lumampah nênêpi | amêrês ing panggalih | Kyai Gêng 


78 


Sela tan kantun | lan Patih Wanasalam | kapat Sang Iman Sumantri | catur 
pisan kadang tunggil gurunira || 


31. awirandhungan lampahnya | Natapraja Sang Dipati | ingiring katri 
sudara | wisata jajah nagari | sagung kang para wali | pininta 
pandonganipun | sadaya sampun rêmbag | ngèstuti ngrêbat nêgari | para 
wali samya manjurung pandonga || 


32. kunêng Dipati Bintara | wontên kang kawarna malih | wau ta ingkang 
tênaya | Jaka Supa Ki Nom nami | ri sêdhêng agêng mangkin | pan 
sapangon wayahipun | sêlamine tinilar | mring rama langkung prihatin | 
siyang dalu cêgah dhahar lawan nendra || 


aan BD sri 


33. anendra ing papah gêdhang | yèn boga pindho sêsasi | manjing dadi 
tapanira | tinarima mring Hyang Widhi | dipun paringi gaib | Ki Ênom sêkti 
pinunjul | bisa awor lêlêmbat | pandhe ngawang-awang bangkit | tan 
kawêkèn pandhe ing sajroning toya || 


34. mangkana Supatênaya | marêk ngarsa eyangneki | têtanya 
sudarmanira | matur mring eyang dipati | dhuh eyang dhatêng pundi | pun 
bapa lami tan mantuk | amba arsa nusula | kang eyang ngandi aris |[31] 
anggèr aja nusul môngsa katêmua || 


35. ramanira lagi lunga | andhèrèk mring Sunan Kali | iya angidêri jagat | 
kang jinujug datan masthi | rina wêngi lumaris | datansah andon 
manglangut | yèn lunga tan pêpoyan | têkane datan baribin | ingkang 
wayah kèndêl dènira têtanya || 


36. kêsaru kang eyang prapta | carakanirèng narpati | Ki Tumênggung 
Supadriya | dinuta nimbali siwi | wus katur sang dipati | ing Tuban sampun 
cumundhuk | ngancaran kinèn lênggah | sêmana wus tata linggih | sang 
dipati ing Tuban anamudana || 


37. Ki Tumênggung Supadriya | sangêt nuwun amangsuli | anuli sinungan 
mucang | tan dangu dhaharan mijil | langkung sukaning galih | dipati 
myang ki tumênggung | dene 


ai NYO ei 

bisa kêpanggya | sukaning tyas tanpa pami | wusnya aso umatur Ki 
Supadriya || 


38. sang dipati lampah kula | ingutus sri narapati | kinèn nimbali Ki Supa | 
kinêrig anambut kardi | sagung êmpu rad Jawi | kinêrig mring Majalangu | 
sami kinèn akarya | dhuwung pusaka narpati | dhapur nagasasra nging 
tan na kaduga || 


39. mangsuli sang adipatya | sumêngga ing asta kalih | nanging ta putra 
andika | nuju kesah ngiring-iring | dhumatêng Sunan Kali | sampun lami 
datan mantuk | punika wayah dika | Supaputra mêntas nangis | tanya 
bapa arsa nusul kula ampah || 


40. sigra têdhak Supadriya | marêpêki wayahnèki | Supaputra gya 
cinandhak | binopong ginawa linggih | têtanya Supasiwi | sapa bopong 
marang ingsun | nauri Supadriya | kakèkira ingsun iki | iya ingsun 
bapakane ramanira || 


41. Ki Supatênaya bungah | tinuduhkên eyangnèki | lir kêpanggih ingkang 
rama | bungahe Ki Supasiwi | ya ta kèndêl sawêngi | Supadriya Ki 
Tumênggung | enjing nuli pamitan | marang Sang Dipati Tubin | Supaputra 
kêlayu mring eyangira || 


42. tumut marang Majalêngka | dipun ampah ibunèki | nging ki ênom 
datan kêna | malah 


se YG 


mangkat andhingini | ngandika sang dipati | marang putra sang rêtnayu | 
lah nini turutana | putranira malah dhingin | ki tumênggung lumampah 
ana ing wuntat || 


13. Pangkur 


1. Supadriya nitih kuda | ingkang wayah binoncèngakên ngarsi | langkung 
suka ki tumênggung | adarbe wayah priya | Supaputra dhasar pêkik 
warnanipun | samarga-marga cangkrama | sakarsane dèn turuti || 

2. ing marga datan winarna | sampun lêpas wau dènnya lumaris | wus 
prapta ing Majalangu | laju malêbèng pura | ki tumênggung sigra cundhuk 
lan sang prabu | Supadriya atur sêmbah | dewaji atur udani || 


3. lêpating lampah kawula | animbali pun Supa tan kapanggih | kesah 
milwa gurunipun | Jêng Sunan Kalijaga | tan kantênan purugipun kang 
jinujug | punika Supatênaya | pun Enom ingkang wêwangi || 


4. mila lare kula bêkta | kang kula mrih Supa nuntêna prapti | angandika 
sang aprabu | ya bênêr aturira | sri narendra ngandika mring Supasunu | 
lah ta bayi apa sira | bisa pandhe gawe kêris || 


5. yèn wus bisa pandhe sira | ingsun uga gawèkna kêris siji | ingkang aran 
dhapur sèwu | yèn bênêr karyanira | mêsthi sira sun ganjar bumi kang 
agung | 


--- 311 --- 
sun angkat lungguh bupatya | lawan sun paringi putri || 


6. Ki Ênom umatur nêmbah | dèrèng sagêd kawula pandhe kêris | bilih 
wontên karsa prabu | sagah dèrèng kantênan | datan selak mring 
karsanira sang mulku | nging wontên panuwun amba | sagunging 
gêrangan wêsi || 


7. tuwin kang rujadan tosan | pinagutna munggèng têpining jladri | pasisir 
lèr prênahipun | inggih panuwun kula | wit punika dununging bêsalèn ulun 
| anèng madyaning samodra | pilih janma kang udani || 


8. sang nata gawok tumingal | mring aturing nênggih Ki Supasiwi | tan 
môntra lare turipun | dene kadi wong tuwa | sri narendra anuruti 
karsanipun | mangkana aris dêlingnya | iya sira sun turuti || 


9. panuwunmu Supaputra | gung gêrangan lawan rujadan wêsi | myang 
sagunging para êmpu | padha angatêrêna | mring Ki Enom angambila 
wêsi agung | kèhing wêsi Majalêngka | gawanên yya ana kari || 


10. atêrêna marang Tuban | pagutêna munggèng têpi jaladri | bocah 
ingsun Majalangu | kang padha anggawaa | sagung kuli aja ana ingkang 
kantun | ingkang kinèn nêmbah mentar | sampun mijil saking puri || 

11. wus prapta ing pagêlaran | para [pa...] 


s= B12 s 


[...ra] êmpu panggih lan rowangnèki | miwah sikêp Majalangu | kang kinèn 
gawa tosan | wus sumêkta sigra mangkat ki tumênggung | ingkang 
ngiring Supaputra | angalèr marang pasisir || 


12. kunêng ta ingkang lumampah | kawarnaa ingkang kesah wus lami | 
Pangeran Sêndhang winuwus | kêlawan ingkang garwa | anèng dalêm 
pangeran èngêt dèn utus | marang Sunan Kalijaga | ngulati pusaka aji || 


13. lawan èngêt garwa putra | ingkang kèri anèng nagari Tubin | pangeran 
aris amuwus | pamit mring garwanira | adhuh mirah lilanana raganingsun 
| aku tuwi marang Tuban | ingsun tilar lare alit || 


14. yun uning apa uripa | putranira kang kèri anèng Tubin | sang dyah tan 
mangsuli wuwus | nging kumêmbêng kang waspa | awit nêdhêng 
pêpasihan sang rêtnayu | marêngi garbini tuwa | dungkap sapta côndra 
nênggih || 


15. langkung wrat tinilar priya | yèn ngampaha sang rêtna langkung ajrih | 
pangeran wus pirsèng sêmu | kang garwa pêpasihan | nanging pangran 
tan liya kaciptèng kalbu | mung dhuwung Kyai Sangkêlat | kang 
siningitkên nèng kali || 


16. pangeran ngimur ing garwa | nèng paprêman tansah ingarih-arih | 
supadya lêjaring kalbu | èsmu rum ngandikannya | dhuh dhuh 


sgia A 


anggèr kang sawang ratih swarga gung | satuhu sêtya mring priya | lah 
garwèngsun donya ngakir || 


17. pun kakang tan nêdya pisah | lawan sira pujanku wong jukining | 
akathah mêmanisipun | lir kombang ngisêp sêkar | ginunturan srênggara 
lêjar tyasipun | datan lênggana ing karsa | tangèh rêngganing kang rêsmi 

18. tan kawarna asmaranya | sampun lênggah sarimbit kakung putri | 
Pangran Sêndhang manabda rum | dhuh mirah ingsun wêkas | akeria 
lamun lair putraningsun | yèn priya wèhana aran | Jaka Sura aprayogi || 


19. kêlamun mahya wanodya | sakarsanta yayi dènnya ngarani | lan iki 
têtilar ingsun | calon kris kalih wêlas | kèh sawabe rawatana dèn barukut | 
sun buntêl upih sêdaya | wus padha ingsun talèni || 


20. wus têlas pawêlingira | ingkang garwa ingaras wanti-wanti | wus 
tinimbul ingkang êmbun | sang dyah mangaras pada | pangran mijil 
rangu-rangu tindakipun | ketang trêsnaning kang garwa | datansah 
mandhêg tumolih || 


21. wus laju pangran tindaknya | saking Sêndhang tan mawi rowang siji | 
sêsingidan lampahipun | ngidul mring Bêlambangan | angampiri 
rawatanira kang dhuwung | pusaka Kyai Sangkêlat | kang siningitkên ing 
kali || 


sen Ben 


22. ing marga tan winarna |[32] Pangran Sêndhang Bêlambangan wus 
prapti | narmada ingkang jinujug | ngambil rawatanira | Ki Sangkêlat 
anèng sangisoring watu | pitung sasi nèng jro toya | tan têlês kinum ing 
warih || 


23. duk sêmana wus ingêntas | saking toya nuli binuntêl upih | 
kinalungkên munggèng gulu | pangran lajêng tindaknya | murang marga 
tumrun jurang munggah gunung | kalunta-lunta lampahnya | pringgabaya 
tan kaèksi || 


24. siyang dalu wisatanya | ngalor ngulon Tuban sinêdyèng galih | sigêg 
gênti kang winuwus | nênggih Ki Supaputra | nèng samodra apandhe 
sajroning ranu | lawan êmpu Majalêngka | apandhe pinggir jaladri || 


25. wau ta Ki Supaputra | sakèh wêsi Majalêngka binasmi | wêsi gêrangan 
sagunung | anèng pinggir sagara | kang binasmi anèng sajronirèng ranu | 
lêbur awor lawan toya | datan ana dadi kêris || 

26. kêrig wêsi sanêgara | dèn dhatêngkên munggèng pinggir pasisir | 
binasmi sajroning ranu | lêbur tan mêntra gatra | datan ana ingkang 
warna dadi dhuwung | miwah ingkang nèng dharatan | karya dhuwung 
tanpa dadi || 


27. kawarnaa kangjêng sunan | kang asrama anèng ing pulo upih | wus 
priksa pulunanipun | kabutuh sanggupira | 


= 315 = 


karya kêris dhapur sasra mring sang prabu | gung wêsi binasmi têlas | ora 
ana dadi kêris || 


28. kangjêng sunan wlas tumingal | ingkang putra pinardi mring sang aji | 
kêrigan kabutuh laku | anuli pinarpêkan | kadya thathit kangjêng sunan 
tindakipun | sakêdhap netra wus prapta | ing Tuban jujug jêladri || 


29. ing prênahe Supaputra | kangjêng sunan kèndêl nyampar ring 
wari[33] | langkung panas ingkang ranu | prabawa Supaputra | dènnya 
pandhe ububan gêrananipun | aparon dhadhêngkulira | supit darijinya 
kering || 


30. sikut kanan pukulira | gunging wêsi pinukul tanpa dadi | kangjêng 
sunan nuli rawuh | kang putra tinimbalan | lah Ki Enom amêntasa saking 
ranu | sun arsa panggih lan sira | kagèt Supaputra mijil || 


31. sampun minggah ing dharatan | prapta ing ngarsaning uwa ngabêkti | 
rinangkul lungayanipun | jêng sunan angandika | ya mulane sira pandhe 
anèng ranu | Ki Enom umatur nêmbah | môngsa boronga sang yogi || 


32. sadèrènge matur amba | jêng sinuwun nênggih sampun udani | 
angandika sang awiku | ya bênêr aturira | sira iku kaki kabutuh ing laku | 
nyanggupi karyaning bapa | dudu traping [tra...] 


== 316 = 


[...ping] wong kinêrig || 

33. nambungi karyaning bapa | sawêtara aja kapara ngarsi | ingsun kaki 
asung tuduh | wong sanggup sira tuwas | bokmanawa ana pitulung Hyang 
Agung | angganjar mring titahira | nrimaa panduming Widhi || 


34. ingsun kaki datan nyana | sira bisa pandhe sajroning warih | marga 
wikan iya ingsun | kêris nèng jro samodra | iki wêsi kodrat gêdhene 
saklungsu | Ki Supaputra manêmbah | anyadhong nampani wêsi || 


35. mangkana Ki Nom aturnya | dene alit punapa dados kêris | dene 
punika sagunung | tosan ing Majalêngka | botên wontên kang dadya 
kinarya dhuwung | Sunan Kali angandika | iku padha karo wukir || 


36. kang wêsi anut ing sabda | sanalika agêng saengga wukir | Supaputra 
kagyat dulu | asta kawratan tosan | sinèlèhkên saya wêwah agêngipun | 
pan anglir prabata suta | mitênggêngên Supasiwi || 


37. kawarnaa kang lumampah | Pangran Sêndhang kondur dhumatêng 
Tubin | neng marga miyarsa tutur | pra êmpu Majalêngka | nambut karya 
pasisir lèr prênahipun | anuli Pangeran Sêndhang | nurut marga mring 
pasisir || 


38. wus prapta ing prênahira | dènnya pandhe êmpu ing Majapait | 
--- 317 --- 


pangeran sarêng andulu | marang raka jêng sunan | ri saksana majêng 
ngarsa awotsantun | umangsah mangaras pada | rinangkul wus kinèn 


linggih || 


39. jêng suhunan angandika | dene lawas jêbèng paran ing kardi | 
pangeran wotsêkar matur | solahing lampahira | saking purwa madya 
praptèng wusana wus | sang tapa aris ngandika | lah jêbèng sirantuk bathi 


40. Pangran Sêndhang matur nêmbah | inggih darmi kawula anglampahi | 
saking barkah jêng sinuwun | jêng sunan malih nabda | mring Ki Enom 
apan sarwi ngasta dhuwung | lah iki karyanên pola | gêdhe cilike kang 
kêris || 

41. Ki Ênom dangu tan ngucap | langkung èwêt dening agênging wêsi | 
sangêt kewranirèng kalbu | jêng sunan asung wikan | marang Supa jêbèng 
apa sira pandung | lah puniku putranira | Ki Enom diwasa mangkin || 


42. Ênom iku ramanira | lah ing nguni sira angarsi-arsi | sarêng dulu 
kalihipun | gapyuk arêrangkulan | ingkang putra ngabêkti tansah 
rinangkul | ingarasêmbunanira | karweka suka tan sipi || 


43. sawusnya arêrangkulan | pangran tansah onêng marang kang siwi | 
sang tapa ngandika arum | lah kaki Supaputra | nuli wêsi [wê...] 


=: 318 = 


[...si] saklungsu karyanên dhuwung | Ki Ênom matur sandika | wêsi 
sampun alit malih || 


44. manut sabdane jêng sunan | ingkang wêsi gênge saklungsu malih | 
sêmana ingambil gupuh | marang Ki Supaputra | nuli nêmbah nuwun amit 
malbèng ranu | pandhe nèng jroning samodra | datan dangu dadi kêris || 


45. sigra Supaputra mêntas | dhuwung katur dhatêng Jêng Sunan Kali | 
tinampan nuli dèn ukur | tinandhing Ki Sangkêlat | gêng panjange tanapi 
ing êlukipun | muhung kaot mawi naga | dumunung munggèng gêgandhik 


46. kangjêng sunan angandika | kêris iki dhapure sun arani | nagasasra 
dhapuripun | de sira sanggup uga | karya kêris ingkang aran dhapur sèwu 
| kang dadi karsaning nata | iki kêris sèwu siji || 


47. amung sawiji naganya | dene dhapurira wisnu puniki | sêgarawedang 
ranipun | awit anggone karya | nèng sêgara apanas rasaning banyu | 
pantês agêming narendra | aturna marang sang aji || 


48. kang dhuwung sigra tinampan | mring Ki Ênom jêng sunan nabda 
malih | lah nya jêbèng ingkang dhuwung | pundhènira sangkêlat | Pangran 
Sêndhang manêmbah nuwun turipun | kawula ajrih nganggea | mênawi 
katlisut malih || 


49. kawus [ka...] 

sas 319 ei 


[...wus] kang sampun kêlampah | lawan malih sabda tuwan ing nguni | 
sangkêlat agêming ratu | mangke kula sumêngga | jêng panduka kang 
sampun jumênêng ratu | mêngkoni ing tanah Jawa | kangjêng sunan 
nabda malih || 


50. ya uwis ingsun tarima | bênêr sira tan milu darbe waris | kang wajib 
warising ratu | iya kang pancêr lanang | lah ta uwis sebaa mring 
Majalangu | sigra kondur kangjêng sunan | sakêdhap wus tan kaèksi || 


51. Pangeran Sêndhang sêksana | pêpanggihan lan êmpu nambut kardi | 
nèng pasisir pêpak sagung | Tumênggung Supadriya | langkung suka 
panggih lawan putranipun | datanapi ingkang wayah | Ki Ênom kang 
nambut kardi || 


52. anèng sajroning sagara | sampun dadya kang dhuwung sèwu siji | wus 
winartan para êmpu | sadaya sukèng driya | nuli bubar mundur marang 
Majalangu | ing marga datan winarna | lir sarkara lampahnèki || 


Taksih wontên sambêtipun. 
--- 320 --- 


Manawi dipun pirsani sagêbyaran, suraosing sêrat punika kathah ingkang 
sajak: anèh, mokal utawi nyalênèh. Mila kathah-kathahipun para mudha 
wontên ingkang lajêng anggumuni têrkadhang ngantos dumugi maibên 
(yak punapa inggih). Makatên wau sabab saking anggèning botên 
pinanggih ing nalar, kados ta: kawontênanipun widadari Dèwi 
Nawangwulan, ingkang lajêng botên sagêd mabur namung jalaran saking 
panganggenipun kapêndhêt dening Jaka Tarub, dados sok makatên 
punapa widadari punika namung kados pêksi kemawon, manawi dipun 
barundhuli êlaripun lajêng botên sagêd mabur, utawi sok makatên 
ingkang anggadhahi katiyasan sagêd mabur punapa panganggenipun, 
dados sanès katiyasaning kawidadarènipun. Mustakaning masjid ing 
Dêmak, kenging kagathukakên kalayan mustakaning masjid ing Ngarab. 
Pusaka Kyai Condhongcampur Bôndawala kalayan Kyai Sangkêlat, sarta 
salajêngipun ngantos oncat, lan sanès-sanèsipun. 

Gumun sarta pamaibên wau pancèn inggih wontên lêrêsipun, jêr 
panggrayangipun namung sarana nalar utawi pikiran, rèhning babagan 
wau nama rungsid, mila langkung prayogi manawi karsa analusur sarana 
wêninging raos, kalaras ingkang ngantos cundhuk, bokmanawi mangke 
sagêd manggih raos ingkang marêmakên, lan lajêng ngandika: O kok iya 
bênêr. Lah têka samantên muluking panggalihipun para sarjana, 
yêyasaning saloka ngantos botên gampil ginagapan. 


Ki De Bra 


--- [0] --- 


[Grafik] 


Sang Prabu Brawijaya siniwaka, lajêng sowanipun Kyai Agêng Sela lan 
Adipati Bintara. 


1. swedanya. (kembali) 

2. jêtung. (kembali) 

3. pêpanggungan. (kembali) 

4. anggèr. (kembali) 

5. Majapait. (kembali) 

6. sang. (kembali) 

7. mundhut. (kembali) 

8. karsaningwang. (kembali) 

9. wastra. (kembali) 

10. angling. (kembali) 

11. èsmu. (kembali) 

12. Lebih satu suku kata: kaliru mring astanira. (kembali) 

13. sinambut. (kembali) 

14. istijratira. (kembali) 

15. Majapait. (kembali) 

16. jawat (dan di tempat lain). (kembali) 

17. rêmit. (kembali) 

18. sira. (kembali) 

19. sêngkalan: lawang trus gunaning janma (1399 A.J.). (kembali) 

20. gawok. (kembali) 

21. Dwarawati. (kembali) 

22. anggagat. (kembali) 

23. Kurang satu suku kata: myang pangiwa kadigdayan 
kanuragan. (kembali) 

24. Lebih dua suku kata: nuli pêjah layon kumambang ing warih. 
(kembali) 

25. senthong. (kembali) 

26. agundandapan. (kembali) 

botên. (kembali) 

Kurang satu suku kata: angling malih sang dipati. (kembali) 
musthikaning. (kembali) 

olèh. (kembali) 

Kurang satu suku kata: kang eyang ngandika aris. (kembali) 
Kurang satu suku kata: ing marga datan winarna. (kembali) 
warih. (kembali) 

